text:
K.I.O.(KACHIN INDEPENDENCE ORGANIZATION)
K.I.A. (KACHIN INDEPENDENCE ARMY) HPAW MAT WA AI LAM
By Marip H. Naw Awn
1950 ning a hpang daw kaw nna Wunpawng ramma ni
mungmasa hta ram ram myi hpaw myitsu myit rawt wa magang nga sai. Grau
nna gaw lahta tsang hpaji sharin hkaja la lu ai ramma ni a lapran hta
mungmasa hprang wa ai madang ram ram tsaw wa nga sai. Wunpawng dakkasu
jawngma ni a kata e prat dep mungmasa shamu shamawt lam ni law law nga
wa sai rai nga ai.
1957 ning hte 1958 ning grup yin hta e Wunpawng dakkasu jawngma ni
ahkyak madung hku myit yu mang yu ai hta lawu de na lam ni mung lawm nga
ai.
1. Pang Lung Ga Sadi hte n bung n pre ai hku PH.S.P.L. asuya a hkrang shapraw sa wa ai lam.
2. HP.S.P.L. asuya gaw mungdaw ni hpe Colony, mayam jasat jasa hku
up sha nga ai lam (mung daw kata na nhprang kun rai ni hpe ra ai made
shaw la nna mungdaw rawt jat lam hpa n galaw ya ai majaw ndai hku tsun
lu ai lam rai nga ai.)
3. Munghpawm Asuya gaw mungdaw ni hpe sut masa, mungmasa hte
shinggyim nga sat masa ni hta laba ga-up jum tek kau nhtawm amyu kaji ni
mat mat hkra ladat amyu myu shaw let up hkang nga ai lam.
4. Mungdaw ni hten run grit nem wa nga timung Myen amyu sha ni law
malawng shanu nga ai Myen Mung ginra daw rawt jat, hkik hkam galu kaba
jang ram sai ngu ai masa hpe HP.S.P.L. asuya magra jum hkrang shapraw wa
ai lam. (Wunpawng Mungdan daw chyen ni rai nga ai U-di U-ga Lai Sai ga
hpe Myen Mung de pawng bang la kau ya ai, Hpi Maw, Gaw Lang, Kang Hpang
hpe Miwa Mung de dut sha kau ya ai kumla ni hpe yu nna mung lahta na hte
maren tsun lu nga ai.)
Lahta na lam ni hte seng nna rawt jat ai Wunpawng dakkasu jawngma
ni gaw ta tut mungmasa bungli galaw nga ai Wunpawng salang ni hpe HP.S.
P.L. asuya hte mungmasa ku ntsa e Paliman kata dara na hku law law lang
shadut hpaji jaw yu nga masai.
Raitimung mungmasa salang ni hku nna lam amyu myu a majaw jawngma
ni hpaji jaw ai lam hpe ta tut hkrang shapraw sa wa lu ai lam n nga ai.
Ndai lam gaw Wunpawng sha ni a lu ging ai ahkaw ahkang ni hpe Myen Mung
asuya hte mungmasa ku n tsa e gasat dara nna sha gara hku mung nmai byin
sai ngu ai hpe adan aleng wan dan ai hte bung nga ai. Mabyin masa ndai
ni gaw lam mi hku tsun yang, Wunpawng sha ni a ahkaw ahkang hpe laknak
lang rawt malan nna sha lu la mai sai lam ja ja madi madun ai hte bung
nga sai. Dai zawn re ai mabyin masa ni e htu ganawng ai hte maren
Wunpawng dak kasu ramma ni gaw Munghpawm HP.S.P.L. asuya hpe laknak lang
rawt malan nna Wunpawng sha ni lu ging ai shinggyim ahkaw ahkang ni hpe
gasat la na matu tawk hprut dawdan dat masai.
7 MAJAN (7 STARS) HPUNG HPAW AI LAM
1957 ning kaw nna Rangoon dakkasu Wunpawng jawngma ni gaw laknak
lang rawt malan hpung hpaw na matu tau hkyen lajang hpang wa masai. Tau
hkyen lajang ai lam ma hkra hpe lit la galaw gun hpai sa wa lu na matu
ningshawng hpung langai hpe 1957 ning htum wa de hpaw shabawn dat masai.
Dai hpung hpe 7 Majan Hpung (7 Stars)’ngu nna shing teng masat jaw
masai.
Hpung salang marai 7 san da ai hpung rai n htawm shana ningsin kaba
7 Majan shagan pru ten hta she shim dik ai hku bawngban zuphpawng galaw
nna woi shamu shamawt ai hpung re ai majaw dai hpung hpe 7 Majan Hpung’
ngu shamying ma ai. Dai hpung gaw K.I.O. a ningshawng hpung ngu yang
mung n shut nga ai. Hpa majaw nga yang hpang e dai hpung kaw nna K.I.O.
matut paw pru wa sai majaw rai nga ai.
Dai hpung hta lawm ai salang ni gaw:-
1. Salang Zau Tu. (Ningbaw)
2. Salang Hpauyu Tu Lum (Shawng na Amu Madu)
3. Salang Mali Zup Zau Mai.(Hpang e galai ai Amu Madu)
4. Salang Pung Shwe Zau Seng (Hpung Salang)
5. Salang K.D. Brang Gam (Hpung Salang)
6. Salang Na Hpaw Gun Jawng (Hpung Salang)
7. Salang Malang Shawng (Hpung Salang) ni rai nga ma ai.
Dai Salang ni hta na hpung ningbaw tai ai Salang Zau Tu gaw hpang e
K.I.A. Dap Awn Daju, V.C.S. (Vice Chief of Staff) byin wa sai. Dai
magam bungli gunhpai nga yang 1975 ning hta hkrat sum mat wa sai. Salang
Mali Zup Zau Mai* gaw ya e K.I.O. Ginjaw Ningtau Tingnyang Up hte
K.I.A. Dap, Dap Awn Daju, C.S. (Chief of Staff ) bungli gunhpai nga ai
Du Kaba Zau Mairainga ai.
*2001 February 20 ya shani kaw na hkring sa mat sai.
Salang Pung Shwe Zau Seng gaw K.I.O. hpaw ai hpang K.I.O. a shawng
nnan lang na Ninggawn Amu Madu (Gen. Secretary of K.I.O., Central
Committee) bungli gunhpai nna Du Kaba Zau Tu hte rau 1975 ning hta rawt
malan ginra shara mi kaw hkrat sum mat sai Salang Kaba Pung Shwe Zau
Seng rai nga ai.
Dai 7 Majan Hpung hta lawm ai salang ni gaw ngang kang ai myit
dawdan lam hte dam lada ai hku masing jahkrat nhtawm hpung a shamu
shamawt lam ni hpe woi galaw hpang mat wa masai. Shawng nnan e mungshawa
daw tsa a myit hpe chye lu na matu mungshawa lapran de shang nhtawm
sawk sagawn ma ai. Dai zawn shanhte mungshawa a myit hpe manaw yu ai
shaloi bum nga masha, yi sun hkauna masha hte matsan masha gaw yawng ngu
na daram rawt malan hpung hpe tsep kawp madi shadaw ai lam mu chye lu
masai. HP.S.P.L. asuya amu gun Wunpawng sha ni mung law malawng gaw
n-gup aga hte myit masin hku nna rawt malan hpung hpe aja awa madi
shadaw n-gun jaw ma ai. Dai zawn n-gun madung rai nga ai mungshawa a
teng man ai madi shadaw lam hpe lu tawn sai majaw 7 Majan hpung salang
ni gaw grau grau myit n-gun rawt ai hte rawtmalan bungli ni hpe da ting
sa wa masai.
Kaga amyu sha ni a n-gun jaw madi shadaw lam hpe lu la na matu hte
rawt malan hpaji hka ja la na matu 7 Majan Hpung Ningbaw Salang Zau Tu
hte Amu Madu Salang Mali Zup Zau Mai yan gaw 1958- 1959 ning jawng dat
laman hta shawng shawng kaw nna rawt malan nga sai Kayin rawt malan
hpyendap de sa du masai. Kayin rawt malan hpyen dap kawn na bai nhtang
du wa ai hpang 7 Majan hpung salang ni langai hte langai bungli lit
garan nhtawm hpaji hkaja mat wa masai. Salang Zau Tu gaw hpyen lam hkaja
sai. Salang Mali Zup Zau Mai gaw up hkang lam hkaja nhtawm Salang Pung
Shwe Zau Seng gaw mungmasa lam hkaja la nu ai.
Shingrai 7 Majan salang ni gaw shanhte a kata tau hkyen lajang lam
hkum tsup wa sai hte shanhte hpaw sa wa na laknak lang rawt malan hpung
hpe ta tut woi awn na myitsu ningbaw langai jawm tam masai. Yawng myit
hkrum ai hte 7 Majan hpung ningbaw Salang Zau Tu a kahpu Du Kaba Zau
Seng hpe ningbaw tang san masai.
Dai ten hta Du Kaba Zau Seng gaw Kaya rawt malan hpyen dap, Dap Ba
1, Maw Chi Maing, kaw dap up galaw nga ai rai. Du Kaba Zau Seng gaw
Britisha prat English tsang 10 awng tawn ai, hpaji chye masha langai mi
rai nga ai. Britisha prat hta hpyen shang nna Kai Chyan Du (I.O.) bungli
gun hpai yu sai. Dai hpang 1949 ning Du Kaba Naw Seng P.N.D.F. hpaw ai
shaloi Dap Ba 1, (1st. Bde.) hta Major hte B.M. bungli gunhpai lai wa
sai. 1950 ning hta Du Kaba Naw Seng hte hpung ni Miwa Mung de shang mat
wa ai shaloi machyi kaba hkrum nna lam e hkring nga mat nu ai. Machyi
mai ai hpang Kayin rawt malan dap de du mat wa nu ai. Dai hpang Kaya
rawt malan dap kaw rawt malan bungli matut gunhpai nga ai wa rai nga ai.
Shi gaw prat dep hpaji chye nhtawm ta tut rawt malan bungli hpe aten
galu gunhpai yu sai re ai majaw Wunpawng sha ni a matu kamhpa ging ai
rawt malan ningbaw langai mi byin tai lu na ngu myit mada kamhpa ai
majaw 7 Majan hpung kaw nna shi hpe jawm lata sai
lam
rai nga ai.
7 Majan hpung ni gaw shanhte yaw shatawng shada ai lam, shanhte
myitmang ai lam, shanhte dawdan ai lam ni hkum tsup hpe Du Kaba Zau Seng
hpang de laika hte bawngban jahkrup dat masai. Du Kaba Zau Seng mung 7
Majan hpung ni lajin dat ai lam hpe hkap la sai lam, raitimung laknak
lang rawt malan hpung langai hpaw sa wa na ngu ai gaw n loi ai majaw shi
hku nna myitsu ai Wunpawng Salang law law hte naw bawngban yu ra ai lam
shiga htang shana dat u ai. 7 Majan hpung salang ni mung shi ra
sharawng ai hte maren Du Kaba Zau Seng hpe myitsu ai Wunpawng salang ni
hte jahkrum ya masai.
1959 ning hta Du Kaba Zau Seng, Salang Zau Tu, Salang Pung Shwe Zau
Seng ni Myitkyina mare de du lung wa masai. Shanhte gaw Myitkyina de du
ai shaloi 7 Majan hpung Amu Madu Salang Zau Mai, K.B.H.S. jawng up Sara
Kaba Brang Seng hte kaga Wunpawng myitsu salang ni lawm nna bawngban
zup hpawng galaw masai. Dai zuphpawng hta salang yawng myit hkrum ai hte
Wunpawng laknak lang rawt malan hpung hpaw sa wa nna rawt malan hpyen
dap hpaw shagreng mat wa na lam dawdan masai. Bai, Du Kaba Zau Seng hpe
rawt malan hpung ningbaw tang san nhtawm 1960 ning hta nam rawng hpang
na hku yawng myit hkrum masat masai.
Nnan nam rawng hpang wa ai shaloi arang shatai na matu Du Kaba Zau
Seng lu tawn ai sinat hpan hkum lau 40 gumhpraw sen 30 hte tut hkai jak
(W/T Jak) langai hpe sa la na dawdan masai. Dai arung arai ni hpe
Kothoolei 5th. Bde. Dap Up Du Kaba Lin Htin a lata hta ap da ai rai nga
lu ai. Dai arung arai ni hpe sa la na matu Gyung Dau hte Lahkaw yan hpe
Kayin Mung de dat masai. Dai yan hpe Myen ni Rangoon kaw hkap rim la kau
ya ai gaw dai ni naten shiga n na lu mat sai. Dai marai 2 hpe Myen ni
lu rim la nna shiga brawng mat ai jaw e dingbai dingna law mat nna 1960
ning hta nam rawng hpang na ngu ai masing hten run mat nga sai. Dai zawn
re ai dingbai dingna a majaw Wunpawng myu tsaw salang ni gaw rawt malan
npawt nhpang de gaw la na manghkang kaba hte hkrum kadup masai.
Raitimung shanhte gaw myit n daw ai sha byin mai na ladat amyu myu tam
sawk yu masai.
Wunpawng uhpawng kata laknak lang rawt malan majan langai bai paw
pru ra sai lam hpe ma byin tara e nan hpyi shawn ya nga sai hte maren
mungshawa a n-gun jaw, madi shadaw lam ni hpe tsep kawp lu tawn sai re
majaw Wunpawng myutsaw salang ni gaw aten n garawt nga ai sha ayak ahkak
law law a lapran e mai byin ai madang hte Wunpawng myutsaw dap snr.
Wunpawng rawt malan hpyen dap hpe hpaw hpang na matu tawk sek dawdan dat
masai.
Rawt malan hpung hpe hpaw hpang na matu Du Kaba Zau Seng gaw 1961
ning February shata praw 5 ya shani lit nga ai salang ni hte lahta Sam
Mung daw, Lashio mare Lunglaw Pa kaw zuphpawng galaw nu ai. Dai
zuphpawng hta du dung lawm ai salang ma hkra myit mang langai, nsen
langai hte “Wunpawng Mungdan Shanglawt Hpung, K.I.O.” hpe hpaw shabawn
dat masai. Bai, matut nna “Wunpawng Mungdan Shanglawt Hpyen Dap (K.I.A.)
hpe mung awng dang ai hte hpaw dat masai. Dai hta mung, ningbaw hku nna
Du Kaba Zau Seng hpe sha jawm tang sharawt nhtawm shi a ningtau hku nna
Salang Zau Tu hpe tang sharawt masai. Dai zawn K.I.O.hte K.I.A. hpe
awng dang ai hte hpaw shabawn dat lu sai re majaw, dai shani February 5
ya hpe Wunpawng sha ni a “Rawt Malan Nhtoi’ shani ngu masat tawn masai.
Dai zuphpawng gaw Wunpawng labau hta ahkyak dik ai zuphpawng langai
mi rai nga ai ngu tsun lu nga ai. Hpa majaw nga yang du na aten na
Wunpawng sha ni a kam maka ni hpe jum tek hparan sa wa na Wunpawng rawt
malan majan hpe dai zuphpawng hta hpaw hpang dat lu ai majaw rai nga ai.
Dai shani kaw nna Wunpawng sha ni a laknak lang rawt malan majan gaw
mungkan hta shingna gayat hkra mat wa sai rai.
Ref: Marip H. Naw Awn.,Laika., Wunpawng Labau Ginshi


c: text/html

text:
Dai ni gaw Hugawng hpang de Kanau roi roi hte Manang ni Malaysia kaw nna Laika shana wa ma ai.
OPE htai ngut sai,us immigration san poi htai awng ngut sai.
USA de sadu yang na matu hpa baw hkyen da ra na,Kaning re lam ni hka ja ra na,USA hte seng ai ga san lawlaw san wa ma ai.
Ngai hku nna Kanau hte manang ni yawng hpe azin ayang htai dan lu na ten nlaw nga ai.Bai nna ndai hugawng Blog kaw mung galu galang bai rai mat na tai ai majaw,
http://usakachin.blogspot.com/
Ndai hugawng a Blog nnan ngai myi
kaw Online n tsa kaw na mu hkrup ai laika ngau hte Nye a mahkrum madup nkau myi hpe Ka ma hkawng da ai Blog hte shachyen dat lu nngai.
USA de du sa wa na Kanau hte Manaw Manang ni Hka ja lu na matu link nkau bang dat sai.
Matut nna Grau hkum tsup wa lu na matu mung shawng de na USA du hpu shawng hpuba ni hku nna mahkrum madup hte Laika ngau ni mai shagun jaw ai lam shana dat lu nngai.
( hugawng@gmail.com )
Burmese - Welcome to the United States DVD
Read more+++click on link++1
Read more+++click on link+++2
Ndai video hpang jahtum daw kaw Hkau( Awng Mai Malaysia Kachin refugee )shaga da ai lam lawm sai.

robotstxt: allowed

filter: keep


text:
Manga yunglat hte slam dat nngai
Mungmasa mahkawn re.
An hte a Wunpawng mungdan kata de ,tawt lai shang kabye rawng nga ai,Maigan hpyen mahkra hpe,
Atsai awai gawt shapraw kau nhtawm , mungshawa hta shadip jahpang nga ai wunpawng Gumrawng gum tsa mung dan ,Gaw sharawt shagrin da ai shani she wunpawng mungda ngwi pyaw simsa ai hte rau rawt galu gaba wa na re ngu ai hpe an hte da king dalang kam sham ga ai.
Wunpawng Mung Dan
Friday, October 29, 2010
Hpa ji ning li a akyu matu laika ka ga.
Malaysia, na Mut tsawm,
USA, na MR Gumzet,
Singapore, na Sinlibrang,
New zeland, na NZ Kachin,
Denmark na Magam zau,Munglai hkyet
Mungdan shara shagu kawn ka nga na ga ai
matut nna mungdan shagu na ni mai shang lawm ai.
( ndai blog Cbox )de na a email hkringdat kabang dat marit.chye ju kaba sai.Myusha lam hta
Thursday, October 28, 2010
Karai Kasang yu hkat wa ai A kyu ara
Karai Kasang yu hkat wa ai A kyu ara
(Yahweh) ngu ai Karai Kasang gaw tinang hpan hpa jang da ai shing gyim masha ni hpe tsawra nga ai. Shing gyim masha ni hte ganawn mazup na ra sharawng ai nna shing gyim mashan ni hte arau hkawm sa mayu ai Karai re ai.
Shi gaw hkum shan hta dan pru wa sai (1 Timohti 3:16) Karai Kasang gaw shing gyim masha ni hpang yu sa wa na matu Karai a rawng hpe raw kau da nna shing gyim masha sa hkam lai wa sai.
Karai Kasang hpe gadai n mu yu ga ai rai tim Kawa kasha ajat rai nga ai kasha shing tai gaw Karai kasang a hpung shing kang hpe dan dawng sha ngun sai. (Yaw 1:18)
(Yahweh) ngu ai Karai Kasang gaw kasha Yesu ngu ai mying hpe hkam la let shing gyim masha ni hpang de du sa wa sai.
Galile nawng de du sa wa ai shaloi Petaru hte Hkan nau ni gaw bungli ngut nna nta wa na matu sum gawn ni gashin taw nga ma ai. Shana tup nga rim ai bungli galaw ai majaw grai pu ba nga ma sai Nga langai mung n lu ai majaw myit htum nga ma ai Shat mung kawsi sai grai mung yup mayu sai dai aten hta Shing gyim masha yawng hpe hkye hkra la na wa (Isrea ) masha ni a myit mada nga ai Meshiya ngu ai Madu Yesu gaw du sa wa ai. Yesu gaw grai matsan nna bungli n awng dang ai ni shan hte a hpang e sa wa ai. Hkali gawn hpaw na matu a hkang hpyi ai shi mung a hkang jaw nu ai dai hpang Karai Karang a mung dan a lam mungga hkaw tsun hpang sai.
shaloi shi n myit mada da ai.shi zawn hpa mung n re ai wa bungli n awng dang nna myit ru myit htum nga ai wa kaw Madu gaw du sa wa sai.
Ti nang mung grai pu ba nna nta wa hkring sa la mayu dik sai rai tim mung tinang hkring sa la na hta Madu gaw grau a hkyak ai n re ni;
Tinang a ting gyeng myit hta Madu hte aten la nna Madu a hkaw tsun ai mungga hpe madat hkam la ai lam gaw manu dan dik ai lam re hpe shi hkap la chyena nu ai. Madu Yesu gaw Shi hpe aten jaw shara jaw ai Petaru hpe Mungga htawn tsun ngut ai hpang Hka sung ai shara de sit sa nna sumgawn hpe jahkrat nna nga rim sha ngun ai. Petaru gaw shana tup shakut sai rai tim nga n lu rim ai lam tsun ning dang mayu ai rai tim mung Madu Yesu a a ga hpe madat mara nu ai Yesu gaw shi hpe aten jaw nna ganawn mazum ai Petaru ni a ra nga ai lam hpe shi hkrak sha chye ai Madu Yesu hpe ya prat na ga hte tsun ga nga yang yu maya sha n rai shall shaman chyeju jaw mayu ai wa re. Petaru a Li sha n rai gaga ni a Li hta mung hkade lup wa na da ram nga ni hpring tup lu sha ngun ai re Karai wa a shaman chyeju gaw tinang langai hkrai a matu sha n rai tinang a marang e ga ga masha ni hpe du hkra shaman chyeju hpe hkam la sha ngun ai lam rai nga ai.
(Yahweh) Karai Kasang gaw Shing gyim masha ni hpang yu sa wa ai hpe nang atsawm sha myit sum ru u; Karai kasang gaw na a yu bak mara ni hpe Madu Yesu a sai hte ga shin kau ya sai. na hpang de sa wa nna nang hte ganawn mazawn na ra sha rawng nga ai.
Yesu gaw tinang pu b a ai majaw madu hte ganawn mazup na n dang mai nga ning len n ning dang ai. Madu a myit ra sharawng ai the maren hkam la lai wa sai.
Madu Yesu gaw shi hte a ten jaw nna ganawn mazum ai ni hpe yu maya shing gyim prat hta grau hkrik hkam ai shaman chyeju kaba ni hpe jaw lai wa sai . dai shaman chyeju gaw tinang langai hkrai matu sha n rai ga ga masha ni hpe mung matut garan gachyan ya lu ai ga sadi nga ai hpe mu lu ai.
(Yahweh) Karai Kasang yu wa ai a a kyu a ra gaw kaba la nga ai. Hpa mung n re ai yu maya masha Petaru gaw Yesu a majaw laklai ai prat de du wa ai. Ndai lam hpe sharin la mu Madu hpe hpang gara ai hte saw shaga nna aten jaw ganawn mazum ai lam galaw u
Nye lam sak se loi hkam mayu ai. Ngai nan nang hpam lu sha a mayam tai lai wa ai majaw masha ni a koi yen kau ai hkrum lai wa sai. ti nang hkum tinang myit grai kaji ga ren wa sai masha law malawng koi yen da ai rai tim Madu Yesu gaw ngai hpe tsawra ai ngai hpe n koi yen ai. Ngai hpang de Madu Yesu sa wa ai hpe hkap la shara jaw sai. Madu hte arau hkawm sa wa sai ngai myit malai lu nna galai shai wa lu sai. Nang hpam tsim yam kaw nna lawt lu wa sai.na majaw masha law law shaman chyeju lu na re ngu ai ga sa di nga ai hte maren byin wa sai.
Nang hpam tsin yam kaw na Ramma ni law law gaw nye a majaw Karai Kasang hpe chye wa sai ngai shaman chyeju lu ai zawn shan hte mung shaman chyeju lu ai ni tai sai.
Karai Wa a Hpung shing kang htani htana agrau nga u ga law
Amen
La Ohn La Htoi


text:
SHARE SHAGAN
Lashio Ginwang, Mung Jet Bang Shau mare na Hpung Up Sara Lahtaw Balawng Du (wai wa sai) hte Jawng Saranum Lahpai Nang Htang yan a shadang sha marai (6), shayi sha marai (3) hta na shadang sha alat wa re. Shi mying hpe Zau Hkrang mung nga ma ai. 1920 ning, February 14 ya hta shangai n’htawm, laika hpaji tsang 7-8 sharin chyoi la lu wa ai ten, 1940-41 ning hta Japan ni du bang wa ai majaw, Japan Hpyen Dap e ga gale salang makan bungli shang gunhpai ai.
1944-45 ning hta Japan wai mat wa n’na, Jinghpaw-American Ringja (Kachin American Ranger) dap kaw Gyi Jum /Jere (Sgt/Clk) makan lit shang gunhpai wu ai. Dai hpang Inglik Levi dap hta Du (Lt.) atsang du hkra hpyen amu bai shang gunhpai ai. Inglik ni Myen Mung hpe shanglawt jaw ai hpang 1949 ning hta tsang (10) hpaji hpe matut sharin awng la lu ai. Dai shaning hta sha Du Up Daju Naw Seng hte rau KNDO hte matut let Myen Mung Asuya hpe rawt malan gasat ai. 1950 ning hta Du Kaba Naw Seng Miwa Mung de shang mat wa ai ten shi gaw Kayin Mung de yu mat n’na, KNDO kata e dap ba (Brigade) langai mi up hkang nga yang, 1957 ning hta Yanggung Dakkasu Jawng lung nga ai kanau Zau Tu hte rau dakkasu jawng ma ni hpe matut mahkai la n’htawm, 1959 ning hta Lashio de bai mayun lung wa ngut jang Wunpawng Mungdan Shanglawt Rawt Malan lam hpe woi awn galaw hpang wa sai.
Wunpawng Mungdan Shanglawt Rawt Malan Hpung hpe woi awn shalat hkrang shapraw da lu ai hte rau, 1965 ning, December shata hta sinat laknak tam let mung masa mahkrun waw majen je na matu Htai Mung de rawt sa wa wu ai. 1970 ning, April 4 ya hta Bang Noi Man Hying Du Wa Hkun Hpung hte Du Jan Nang Htu yan a shayi sha Nang Bawk hpe hkungran dinghku de sai. Htai Mung kaw mungdan shalawt makan lit matut gunhpai nga ai ten, 1975 ning, August shata (10) ya shani, Htai Mung kata Htam Ngawp kadawng hkrun lam e, n hkru n shawp yuk jahtuk sa namdan masha Seng Tu ngu ai Tu Bung hpung ni a lata hta mungdan hte mung shawa a matu asak ap nawng mat wa nu ai rai.
Du Daju Lahtaw Zau Seng gaw;-
(1) Dip up sai chyup hkrum nga ai Wunpawng Amyu Sha ni hte Wunpawng Mungdan Sha ni hpe shalawt la lu na matu, Wunpawng Mungdan Shanglawt Rawt Malan Hpung kaba hpe shawg ningnan woi de gaw hpang dat ai ning baw kaba re.
(2) Myu tsaw myit mung tsaw myit nachying kaba la ai wa re.
(3) Galaw gwi ai hte dawdan gwi ai myit atsam marai ni hte hpringtsup ai wa re.
(4) Wunpawng ga ni hta na, Jinghpaw ga, Azi ga, Maru ga, Lashi ga hte maigan amyu ni a Myen ga, Sam ga, Inglik ga,Kala ga, Htai ga, Lahu ga ni chyoi hkung hkyang ai wa re.
(5) Shingnaw shangna hpe lapu shabyin shatai lu ai, tai hpyen wa hpe myi magap kau ya ai zawn re ai myi le hpaji ni mung chyoi ai
(6) Ranger prat e Lashio mare na Japan hpyen la marai hkru hpe chya-hkrung sa rim wa n’na, BGM arawng shagrau la lu ai re.
DU UP DAJU LAHTAW ZAU TU A LABAU KADUN
Shi gaw, gaw Du Da Ju Lahtaw Zau Seng a kanau majing nan re. Kaji daw de dum nta kaw kanu a lata hta hpaji tsang (2) du hkra sharin achyin la nhtawm, Namhpaka, Lashio jawng ni hta tsang (10) du hkra sharin awng la wu ai. Matut nna Yanggung Dakkasu kaw (ISC) madang du hkra sharin chyoi la wu ai. Jawng lung nga let, (UTC) hta hpyen hpaji hpe mung sharin awng la lai wa sai.
1957 ning hkan nna mung masa hkaja hpang wa ai. Kahpu Ba Lahtaw Zau Seng hpe matut mahkai let, Wunpawng Mungdan hte Wunpawngt Amyu, mungdan sha ni rawt malan lam hpe ningpawt hpang galaw saw ai. 1961 ning, March shata (7) ya shani, Lashio Gumpraw Dum hpya ai kaw woi awn ningbaw lai wa ai. Myen Mung Asuya hpyen dap ni hte shawng ningnan lang gap gasat hkat lai wa ai. May shata (18) ya shani na Nam Maw Mung Leng gasat poi hta woi awn lai wa ai.
1961 ning, August shata hta, KIA Model Bde, H.Q. Sinli ga kaw nna Kanu Mungdan de rawt lung wa nhtawm, Manmaw Ginwang, Sadung Ginwang,Mali N-mai Walawng, Mali Hkrang Walawng, Sumpra Bum Ginwang, Putao Ginwang hte Hugawng Ginwang ni hta shara shagu chyam bra hkra shanglawt majan je atsam dat lai wa ai. Ninghtan shabawn lam, up hkang lam ni hte seng ai makan bungli ni hpe woi awn hpaw masat hkrang shapraw lai wa ai. Kala Mung, Miwa Mung ni de mung masa mahkyit mahkai lam woi galaw lai wa ai.
1966 ning hta, Law Wai Lu Awn hte hkungran dinghku de nna, shayi sha lahkawng shaprat wu ai, Dai hpanmg 1973 ning hta Labya Seng Tawng hpe numhtap hku bai hkungran la ai. Dai shaning June shata, (16) ya shani GHQ, KIA kaw nna, Thai Mung (OKFA) de yu sa wa ai. Thai Mung kaw Ningbaw Kaba Du Daju Zau Seng hte sa hkrum nna, makan bungli ni matut galaw gunhpai nga ai ten laman, 1975 ning, August shata (6) ya shani Thai Mung kata Htam Ngawp kadawng hkrun lam e, n hkru n shawp la ai yuk jahtuk sa numdan masha Seng Tu ngu ai Tu Bung hpung ni a lata hta asak sum lai wa sai rai.
Du Up Daju Lahtaw Zau Tu gaw;-
(1) Dip up sai chyup hkrum nga ai Wunpawng Amyu Sha ni hte Wunpawng Mungdan Sha ni hpe shalawt la lu na matu, Wunpawng Mungdan Shanglawt Rawt Malan Hpung kaba hpe woi gaw de sa wa ai hta, Ningbaw Malai (Shingtau Ningbaw) hku nna makan lit la woi awn lai wa ai wa re.
(2) Galaw gwi ai daw dan gwi ai atsam ningja rawng ai wa re.
(3) Myu tsaw myit, mung tsaw myit kaba la ai wa re.
(4) Hkam kaja ai hte atsam marai hpring tsup ai wa re.
SALANG PUNG SHWI ZAU SENG A LABAU KADUN
Kuthkai Ginwang, Hu Bren Pungshwi ga, Man Je mare na Wunji Usa Du Wa Maran Zau La hte Du Jan Gauri Zang Kai yan a shadang sha alat re. Shi a mying Hkun Seng mung nga ma ai. 1938 ning, April shata praw (3) ya shani shangai nna, asak kaji daw Kuthkai, Lshio, Tawnggyi hkan jawng lung laika hpaji sharin lai wa ai. Tsang (10) awng ngut nna, Yunggung Dakkasu de BSC madang du hkra matut sharin la ai.1962 ning kaw nna, Wunpawng Mungdan Shanglawt Rawt Malan Hpung de saw a let, magam sa gun hpai wu ai. Wunpawng Mungdan Shanglawt Hpung, Ninggawn Amu Madu hte Maigan Makyit Mahkai Dap lithkam makan lit hpe la gunhpai lai wa ai. 1970 ning, February shata (2) ya shani, Hpauyu Ji Nan hte dinghku de nna, shadang sha langai shaprat ai. 1975 ning hta Labya Lu Seng hpe numhtap hku bai hkungran la nhtawm shayi sha langai bai shaprat ai.
1975 ning, February shata hta OKFA Camp, Thai Mung de yu wa nna, Ningbaw Kaba Du Daju Lahtaw Zau Seng, Du Up Daju Lahtaw Zau Tu yan hte sa hkrum nga ai aten laman Brigadier Lahtaw Zau Tu hte rau 1975 ning, August shata (6) ya shani asak sum wa sai rai.
Salang Pung Shwi Zau Seng gaw;-
(1) Myutsaw myit, mung tsaw myit kaba ai la wa re.
(2) Myen Laika, Inglik laika hte prat ningnan hpaji hparat ni hpe chyoi chye kung kyang ai wa re.
DU UP GALAU HKUN CHYOI A LABAU KADUN
Lahta Sam Mung, Sinli ga, Na Hkyem Galau Kahtawng na Salang Galau Ze Lum (a) Zau La hte Salang jan Mading Kaw Tsai a kasha Matang re. Shawng de Galau Du ni gaw Sam Zaw Bwa Du ni hpe majan a hpan lam hte kaga lam ni hta garum shingtau lai wa ai, hku hkau ai jaw e, Galau Htingnu na ma langai Sinli Haw e woi nga nna, shakung shapan ya na nga majaw kahpu ba Zuk Htam hpe sa nga shangun yang n hkraw ai, Kanau Ma Tang hpe tsun yu yang hkraw ai majaw, Sinli Haw de sa nga nna hpaji sharin jawng lung la sai re. High School madang du hkra sharin la ai wa re.
Hkun Chyoi ngu ai gaw, Sinli Zaw Bwa nta ni shamying ya ai mying re. Jinghpaw ga hku Du Chyamut ngu ai lachyum re hpe chye lu ai. 1961 ning, ginhtawng e KIA Hpa Leng Camp hta hpyen shang sa du nna, Shanglawt Hpyen Dap e shawng ningnan na hpyen la rang rut hpung hta shang lawm nna traning sara Du Kaba Lahtaw Zau Seng, Du Kaba Lahtaw Zau Tu hte Du Kaba Lamung Tu Jai ni sharin ai lakhtak e shawng awng pru wa ai pang kaw lawm ai. Training ngut ai hpang, training sara hku lata san shatsam la hkrum nhtawm hpyen sharin shakyang lam hpe shakut shaja galaw gunhpai ai.
1962 ning Du Kaba Lahtaw Zau Tu ni Kanu Mungdan lahta daw de majen je bang wa ai shaloi hpyen gyi hku lawm nang sai.
Nahpaw makau Prang Kawng e Myen Dap hte gasat hkat ai hkan lawm ai. 1963 ning, shaning ningnan daw de commission officer shalun la sai. Shing rai nga yang, 1980-81 ning hta Gawkgut de tsang (3) Cadre Mung Masa jawng de Du Kaba Lamung Tu Jai woi awn ai hpung kaw sa lawm sharin hkam la lu sai.
1984 ning hta Ginjaw kaw nna lak san magam bungli hte Thai Mungdan de Du Kaba Gauri Zau Seng hte rau shangun dat ai. Thai mung e magam bungli galaw gunhpai nga ai ten hta n hkru n shawp ai masha ni e gyam gap hkrum ai majaw, 1984 ning May shata (6) ya shani Wunpawng Mungdan hte Wunpawng Amyu sha ni a matu asak ap nawng lai wa sai.
Du Kaba Galau Hkun Chyoi gaw;-
(1) My tsaw myit, mung tsaw myit grai kaba ai wa re.
(2) Bungli hta kangka shakut shaja ai.
(3) Myit atsam marai, hkum hkrang atsam marai rawng ai wa re.
(4) Lit jaw gunhpai ang ai magam bungli ni hpe gwi gwi hte awng dang hkra lit la gunhpai lu ai atsam marai pring tsup ai wa re.
LAT DU DUK ZAU HKAWNG A LABAU KADUN
Lat Du Duk Zau Hkawng gaw Maji Bum, N’dau Dawm mare kaw 1945 ning, June (1) ya shani shangai n’na, loi kaba wa ai aten hta Sawng Hpre Mare de htawt sit nga ai.1963 ning, hta Dubbung Mare lapran tsang jawng hta jawng lung nna, tsang (2) du hkra lung awng wa sai.
1963 ning, October shata (12) ya shani Wunpawng Mungdan Shanglawt Hpyen Dap de sad u ai. Asak naw kaji ai majaw training ngut ai hpang V.D.F hku hkap la hkrum wu ai. 1968 ning kaw nna she Army de bai gale bang nna, Du Kaba Zau Tu, Salang Kaba Pungshwi Zau Seng ni hte rau n hkru n shawp ai Seng Tu (Tu Bung) hpung ni e gyam sat hkrum nna, amyu hte mungdan sha ni a matu asak ap nawng lai wa sai rai.
Lat Du Duk Zau Hkawng gaw;-
(1) My tsaw, mung tsaw myit hpring ai.
(2) Bungli hta kang ka ai, shakut shaja ai, sadi dung ai.
(3) Magrau grangt share shagan ai.
(4) Ntsa na hpu-awn ni hpe tsaw ra sadi dung ai, hkungga la ra ai hte madat mara ai wa re.
Ginjaw Komiti Rung
Wunpawng Mungdan Shanglawt Hpung
Wungpawng Gumrawng Gumtsa Mungdan


text:
Mali kaja n htoi mahka, July shata 26
Jinghpaw hku gaw Sangan ta
Marang kaja, yinam ta
Mungkan ntsa, malap n lu na
Chyeju madu Nu yan wa a poi bai du sai rai…
Hkik hkam poi, dai ni na n htoi
Annau ni yawng a malai
Chyeju madu Nu Wa ni yawng hpe
N dai awba laika hte shakawn shagrau, hkungga jaw dat n ngai law.
Oi….., Nu a hkri tung, ngai gaw naw hkalung
Mungkan ntsa, gara hku rai n pra
Nu yan Wa sha n nga yang wa
Dai ten kaw nna
Chyinghkai Nu gaw
Machyi shoi chyum, a kan sha magum
Sha mayu ai mung n wam sha,
Hkri tung na ma hpe n kam ja hkra,
Akan sha masawp, nye kasha shamawt n shamawt
Si na ntsang, si du hpe gumlang
Salat she hprwi, sai tum she li rai nna
Annau ni hpe shangai shaprat dat sai rai..
Mungkan a n htoi
Lamu a jan hpe, mu hkrup ai ten kaw nna
Nye a prat a n pawt n hpang, Nu a chyu dwi nnan
Hpa hpe mung rai n chye myit, Nu a chyu hpye sha marit
Nu a n htum lu ai tsaw myit, annau ni yawng a shingnip
Nu a tsaw myit n lu yang wa, annau ni gara hku n pra
Mungkan n tsa, shadawn n lu ai gaw
Chyinghkai Nu a tsaw myit nan rai mali ai.
Chying hkai Wa ai chyeju mung n mai malap,
Annau ni yawng hpe shaprat
Kasha myi man mu lu ai ten kaw nna
Kabu n gun, lamu n dung
Shi myit hta wa, ngai Kawa rai sai nga
Lahpum shachyen, hkrit myit hpe shaden
Nye kasha ni myit man n kaji u ga ngu,
Mungkan a sut hpe shi tam, u a hpre ai gaw hpang lam
Jahpawt jau jau rawt, a jan pi rai n shamawt
Hkau na pa de sa, ma ni sha na a mam nga
A nga sha gawt, na hking sha garawt
Ji grawng shat gaw shayaw,mayan gaw majaw
A jan gade mi ja, marang mi a sha rai
Yak hkak hkrum rai tim,
Kasha myi man mu lu yang wa, Shi myit hta ba mai sai nga
Bu hpun na mung n tsang ra, sha na mung ntam ra hkra
Chying hkai Wa gaw, annau ni hpe
Tam jaw tam bau, maka lai wa sai rai….
Hpung lam hta woi gin lum, Karai mungga hpe madun
Nawku hpung madung Karai a lam
Laban nawku jawng de woi sa, annau ni yawng hkum ra
Hkristan myit hpe bang ya, annau ni a ntsa
Kasi kaja jaw ya ai gaw
Chyeju madu Nu yan Wa nan rai…
Dai hta n ga,
Mungkan hpaji, laika chye hti
Laika jawng de woi sa, hpaji sharing la u nga
Yak hkak lam hpe myit hkum tsang,
hpaji n chye na hpe she tsang u nga
Mungkan n tsa n lu ai hta, n chye gaw grau yak ai nga
Sharin shaga, tsun madun let
Hpaji jawng de sa shangun ai mung, nu yan wa nan rai
Hpaji sharin la a ten hta rai tim
Tingsan gaw je wa, laika buk gaw kata wa
Jawng gawk hta, hta ai gumhpraw wa
Nu yan wa myit hta gahpra sai nga
Ma ni hpe gaw jaw mayu, n gu yam hpe sha hpaw yu rai
Myit ru myit tsang hkrum tim
Nu yan Wa gaw masha lahkam hpe woi shingkawt
Jam jau lam hpe a dawt rai nna
Annau ni hpe hpaji jaw ya sai rai….
Myu sha lam hta mung n hprang hkrat
Shachyen shaga lam hta mung n dinghprat
Kanawn mazum lam, masha yawng a manang
Wunpawng Nu yan Wa a kasha tai
Masha man hta a rawng la sai
Annau ni a masin hta wa, my tsaw myit hpa bang ya
Ngai Wunpawng Shayi Shadang sha
Gadai my hpe mung n hkrit ra
Shawa hpawng hpe ga, masha man hta nga ya
Dai ni annau ni wa, shawa man hta myi man pa
Annau ni a ningbaw tai, prat a majan hpe n hkrit sai
Marai rawng ai myit ni wa, annau ni yawng a n tsa
Masin kata dawk bang ya ai
Nu yan Wa nan rai.
Tsawra myit gade kaba
Sak jaw lam hta ntsun ra hkra kaja rai tim
Annau ni wa Nu yan Wa ntsa
Shut shai kau sai mara ni wa
Tawngban na pi n mai sana
Nu gaw sinpraw de sa u nga, ngai gaw sinna de sa
Wa tsun ai mung n madat, nye myit hpe sha shawng de dat
Pyaw lam hta baw bang ai wa, Nu yan Wa hpe pi malap sai nga,
Mungkan ntsa annau ni wa,
Nu yan Wa n tsa, n chye myit ai wa,
Annau ni a mara kaba rai sai re…
Rai tim Nu yan Wa gaw
Annau ni a tsa, mara n sawn ai nga,
N hkru ai ma hpe grau tsaw ai bai nga
Annau ni gade mi shut rai tim,
Mani sumsai let sha, Mara raw ya nga ai
Nu yan Wa nan rai….
Nu yan Wa a tsaw myit wa, n hkyet lu ai hka hpawt hpa
Na wa magang grau she lwi bang
Annau ni a masin hta wa, panglai hka hta pi grau kaba
Nammuk dara panglai, gade kaba dam la da rai tim
Nu yan Wa a tsaw myit gaw grau she dam lada
Annau ni a ntsa, htoi tu ai wa
Jan shata htoi ai hpa,
Nu yan Wa a chyeju tut lwi nga
Panglai hta pi grau kaba
Shadawn n lu sana, mungkan ntsa
Nu yan Wa a tsaw myit ni wa
Annau ni a ntsa dam lada kaba la nga ai rai…
Chyeju madu Nu yan Wa a poi n htoi hta
Annau ni wa myit malai sana, myit su sana
Nu yan Wa ra ai hku sha hkawm sa na
Annau ni shut ai mara, kalang bai raw ya
Hpang de nna gaw n shut lu hkra shakut na nga
Ga sadi jaw let,
Chye Wa Ningchyang, Hpang Wa Ningsang
Madu Karai kaw
Chyeju madu Nu yan Wa
Myit pyaw hkam kaja ai the
Annau ni hte shaning law law wa, rau nga lu u ga ngu,
Kyu hpyi ya let,
N dai Awba laika hpe
Hpung dim dat n ngai rai…


text:
Miwa Gumsan Mungdan, Sakhkung Mungdaw, Mangshi kaw sa du hpaji sharin nga ai Myen mung na Jinghpaw Wunpawng Ramma ni hte Miwa mung na Ramma ni hkrum zup nna Wunpawng Yawn Hkyen Masat Ninghtoi hpe November (20) ya shana daw hkying (6:00 PM) kawn (7:30 PM) du hkra galaw lai wa sai lam shiga na chye lu ai. Ndai lamang hpe Mangshi Dakkasu Jawng Wang hta galaw ai rai nna Dehong Teacher College kaw 2nd Year hta hpaji sharin nga ai Shd. Maran Zau Mai kawn n gun mi a lu rai, Miwa Munghte Myen mung na du nga ai Jinghpaw Wunpawng Ramma ni hpe woi awn zimlum galaw wa sai re lam chye lu ai. Ya ten, Miwa Mung kata na Wunpawng Ramma ni mung Kanu Mungdan a shiga ni hpe grau grau myit lawm wa let, Mungdan n garan ai sha yawng myit mang langai rai wa sai lam hpe na chye lu ai.
Ndai lamang hta sa du ai Ramma ni yawng marai (116) tup rai nna, Myen mung na ramma ni maria (15) re lam hpe na chye lu ai. Lamang hta shawng lawm ai Ramma ni yawng gaw, "ya na zawn myen ni anhte hpe n dai hku galaw ai hpe ja ja ninghkap ai - ninghkap ai, ninghkap ai, ninghkap ai" ngu marawn jahtau let myen hpyen asuya hpe ninghkap lai wa sai lam hpe mung na chye lu ai.


text:
Laimat wa sai Oct 30,2011,shani USA mung dan LA kaw nga ai Hpu nau Hkang,Kayin hte an hte Jinghpaw wunpawng myu sha ni arau jawm hpawng naw ku kyu hpyi ai sum la hkrung re.
Goodwood church Kaw na Pastor Ken woi awn let, Jinghpaw wunpawng sara kaba 2 yan mung lawm rai,Yaten an hte Jinghpaw wunpawng mungdan kata byin nga ai Hpyen majan a ntsa myu wunpawng sha hte Myutsaw share shagan ni hpe Wakarai Kasang makawp maga bau sin,Padang hkrun lam awng dang lu na lam kyu hpyi ya sai.
Shana maga Hpung tau Lama Brang a nta e hkrum zup,lusha let an hte Kachin ni hpe US mung dan rap daw de sum tang(BURMA CHALLENGES) laika shawn ya ai Mr. McCONNELL hpe chye ju dum ai lam masat masa Tamasat ( signature ) htu ai lamang mung lu galaw sai.
Bai nna Myu hte mung dan a matu ap nawng nga ai an hte a Wunpawng mung dan shang lawt asu ya (KIO/KIA) hpe Madi shadaw ai ta masat (signature) htu ai lam mung galaw lai wa sai lam shiga shana dat ga ai.


text:
Myitrum manang ni, daini Sau Ka-mai hpe myit dum let, “Yawn Hkyen Myiprwi” ngu ai Ga shagawp ka shagun dat ai yaw. Shi hpe myit dum let shi a myusha lam-yan hta laram ai, myit hpraw san ai lam ni hpe kasi yu n-gun la nna, Padang Hkrun Lam hta Yehowa hte rau awng Padang lu hkra, matut myit mang shakut sa wa ga i. Yawng ngwi pyaw hkam ja ra nga ga lu oi.
JIC+++++Goi! Yawn Hkyen Ai Myiprwi,
-------------------------------------
Mali hka zawn lwi;
Shani shagu hkrap ai,
Daini shata hpring sai;
Jahpawt shagu hkying kru,
Phone shaga na myit ru;
Mahkoi wa Phone shang wa,
Hkying kru sh’gu maja nga;
Galoi mung la gawm kau,
Shi phone shaga n rau;
Kade sa mat ai kun i?
Phone n mai dep sani?
Mungkan pinra ntsa,
Shi phone hte bung n nga;
Ashawng hpe masu sha,
Phone matut wa na nga;
Gaden du hkra la ra na?
Kanau, “ Sau Ka-mai” nang wa ! ! !
Shanglawt Tsing


text:
CHO: Alleluia shakawn ga law, Alleluia ga ntsa e, Karai kasha shangai wa sai.
1. Yuda Mung Betlehem mare hta, chyoi pra ai hkawn sek Maria,
Masha yawng hte hpe hkyen hkrang la na, ma Yesu hpe shangai ya sai.
2. Shana ten hta sagu rem ai ni, sagu ni hpe rem sin nga yang,
Karai hpung shingkang htoi tu san wa, lamu kasa shiga sha na,
3. Sagu rem ni Kasa hpe mu jang, na chying kajawng hkrit mat ma ai.
Ga masha ni hkum hkrit shi tsun ai, kabu shiga hpe sa shana.
4. Dawi mare hta hkyen hkrang ai wa, nanhte matu shangai wa sai,
Hkristu Madu hpe sa nawku ga, Karai Wa hpe shakawn kung dawn.


text: Dai rai nna, daini awng pru wa ai Chyum Hkawlik shayi shadang sha ni mahkra mung, krung hkaraw, shagawng bumlang, maling mala shara shagu hkan e, zingri zingrat hkrum, kawsi hpang gara chyum nga ai tinang amyu sha ni hpe kawan katsan lakawn lanawn ya na, wenyi mungga htawn tsun let, n-gun awai ya na ni rai nga ma ai ngu, amyu sha ni myit mada kamhpa nga ga ai. Sagu rem kaja ngu ai ni gaw, sagu ni du nga ai shara, lungrawk ntsa de rai ti mung, maling mala htat ai shara hkan rai ti mung, chyahkyawn ni a ka-ang de rai ti mung, si ai hkaraw a shingnip de rai ti mung, n hkrit n tsang kawan katsan hkawm sa na Hkristu a sape ni rai nga sai hpe, daini tsinyam hkrum let hkrap madai nga ai amyu sha ni myit mada kamhpa nga saga ai. Sagu latsa hta jahku shi jahku hpe lawng e woi rem da lu tim, mat mat ai langai hpe n mu mu hkra naw hkan tam la na kangka ai sagu rem kaja ni rai sai ngu, myit pyaw kabu nga saga ai law.READ MORE+++click


text:
Daini September 20 lani mi kaw Myen asuya dap hte Wunpawng Mungdan Shanglawt Hpung KIA lapran, Jinghpaw hte Sam mungdaw lahkawng kaw gasat gala majan ni byin wa sai re.
Dai hpawt daw, Myitkyina-Manmaw lam Ga Ra Yang mare kaw lagaw lam yan lung ai asuya hpyen hpung hpe KIA Dung 3 ni bawm hte hkap gasat ai kaw si hkala law na re lam, KIA shanglawm shiga lawk tsun ai.
Lwidoi si pru ai Ga Ya Yang mare kaba gaw, 2011 ning Jinghpaw majan bai byin wa ai hpang mare masha yawng hpyen yen mat nna ya dai mare kaw Myen hpyen ni dap jahkrat nga ai re.
Maga mi de Lahta Sam mung hta, Lashu a sinpraw KIA Dapba 4, Dung 17 ginra Shan Htung Bum makau kaw aten pyen 2pm jan e Myen Dapnu (tat-ma) 99 hpyen hpung hte hkying hkum 2 jan gasat gala majan byin wa ai re.
Ndai majan e lahkawng maga dap na si hka lam n chye lu ai.
Myen asuya woi galaw ai, August 31-September 4, Tsaban 21 Panglong Zuphpawng hpaw poi ngut ai hte, tatmadaw hpyendap gaw Jinghpaw mungdaw de lawu mung na hpyen n-gun kaba, laknak n-gun kaba hpe wanleng lam, hka sanghpaw hku nna ginleng bang nga ai re.
Ndai sat lawat yu yang, Myen hpyendap gaw Jinghpaw ni hpe majan kaba bai baw na maw mawn ai re lam yu maram nga ai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
Rev.Dr. Ola Hanson hte Ma Ma
Shi gaw Sweden Mung e nga ai,Sweden masha re ai, Asak 16 ning ten hta America Mung Behtel ngu ai Chyum Laika Jawng sa lung awng pru ai wa re.Colgate Dakkasu kaw nna shi hpe D.Litt Degree hpaji jan mau lu ai wa re.Sweden Laika,English Laika, German Laika, hte Hebre Laika ni hpe atsawm chye ai wa re.Dai ten hta Mungkan ga na amyu laili laika hpaji hpe janmau kaba gup la lu hkra re ai masha marai 4 sha naw nga ai hta Ola Hanson gaw yawng hta ram dik htum re.Ga amyu language 40 daram hpe mung chye ai lam labau hta tsun kajai da ai.American Hkalup Sasana Ginjaw de sumtsan sasana bungli gun hpai na matu shi nan hpyi shawn ai hte Dr.Frank Peterson hpung up galaw nga ai Minneapolis mare na Bethlehem Sweden Hkalup Hpung kaw,1890 hta Hpung Up ta mara aya dang la ai .
1890 Dec.22 hta Manmaw du,1895 hta Kachin Laika galaw ngut sai, 1926 Aug. 11 hta Kachin Chyum Laika galaw shangut sai.
1927 March 27 hta Manmaw e galaw ai Sasana shang 50 ning hpring Ja Jubeli hta Sarakaba Damau Naw a lata e ap ya sai. Sara Kaba Ola Hanson anhte Kachin myu sha ni hpe chyum laika ap ya ai shaloi tsun ai ga gaw- Mungkan hta amyu 12000 nga ai hta amyu 480 ni gaw Karai Kasang a Chyoipra ai Chyum Laika ni lu la sai rai. Nanhte ni mung ya kaw nna gaw,Chyoipra ai Chyum laika lu la ai amyu masha byin tai manit sai law.Nanhte ndai Karai Kasang a Chyoipra ai Chyumlaika hpe hkap la nhtawm hkan sa,madat mara nga yang gaw ,ndai Karai Kasang a Chyoipra ai Chyum laika hta rawng ai hte mare ,Karai Kasang kaw na tsaw ra matsan dum ai Chyeju,htani hta na nhtum nwai ai asak wenyi,sut gan hpaji byeng ya lam hte ,nanhte ya yang kaji kadun, nchye nchyang, n kung n hpan, matsan mayan rai ndan nleng ai amyu rai tim, ya htawm hpang de gaw nanhte galu kaba mayat maya gumja gumhpra law htam wa, sut su nga mai chye chyang kung hpan gumring gumrat,sumnung shingdi teng man kang ka,sadi sakha, nden marai,share shagan magrau grang let masha law law ni hpe lam chye woi awn ai, amyu byin tai wa na manit dai law.
Sara Kaba hpe shagrau shaa ai lam:
Kachin Literature hte Dicttionary gyin shalat ya ai majaw English Hkawhkam George V gaw ,Kaiser-i-hind ngu ai Ja dazik hte shagrau lekmat ,Rangoon Govenor wa Harcourt Burtler wa mung gumhpraw ban hte shagrau lekmat,Lashio Ayebeng H.A Thornton wa mung,RS.500 hte sanat kumhpa jaw shagrau ai lam labau hta galaw lai wa sai.1915,DEC .22 hta e Namhkam sasana nta e,Sara Seng Li,Sara Lashi Naw ni hpe shaga la nna Kachin ni kaw sasana sa galaw ai 25 ning hpring Gumhpraw Jubeli kaji galaw ai hta Sara Lashi Naw gaw Sara Hanson hpe Gup Du Ru kumhpa jaw sai.Sara kaba Hanson gaw shi n gup ai sha New York mare na madun gawk htingnu e tawn da ya na re.Kachin ni USA du ai shaloi mu lu hkra tawn da ya na nga nna hkap la sai re.Shi hpe chyeju dum,myit dum ai hku nn Manmaw Roberts Sasana Wang e,Hanson Hka Htung langai mi galaw da sai.Ya ten hta dai hka htung gaw Manmaw Ginwang rung maku kaw re.Yawng a matu grai akyu rawng ai ntsin hpe htai hka htung kaw nna lu mai ai. IDPs ni dai hka htung na ntsin hte jai lang nga ma ai.Sin Lum Pangmu mare hta mung Hanson Masat Nawku Htingnu gaw gap tawn sai.Ya ten hta Majan nhpan byin mat ai majaw kasi katsang she rai mat sai.Mung pyaw ai shani bai gaw shatsawm la ga.
American Mungdan,Oakland,Nabraska mungdaw e Sara Kaba a lup dinng lup wa hta shakap da ai ga si ni gaw- Ola Hanson,June 25,1864-Oct.17,1929; Missionary to the Kachins in Burma 1890-1929 ngu ka masat da ai.Ya dai ni gaw mau hpa Karai a chyeju hta anhte Kachin ni mung USA de KBC Church ni hpe bai gaw de lu saga ai re.KBC Buga hpung 11 du hkra rawt jat wa saga ai hta Taxes Mungdaw ,Huston Myo Kaba hta mung Sara Kaba Hanson a mying shing teng hte Hanson KBC hpe May ,5, 2013 kaw nna Hung de hpang sai re.Ya ten hta Sara Dure Zau Hkawng ( Amu Madu = KBC, USA ) hte Hpung Kongsi ni woi awn ai hte Hpung masha ni lam shagu hta grai rawt jat su hprawng wa sai hpe mu mada lu nga ai law.
by-Lagwi Kasha, Ref.KBC Labau Laika
Shi gaw Sweden Mung e nga ai,Sweden masha re ai, Asak 16 ning ten hta America Mung Behtel ngu ai Chyum Laika Jawng sa lung awng pru ai wa re.Colgate Dakkasu kaw nna shi hpe D.Litt Degree hpaji jan mau lu ai wa re.Sweden Laika,English Laika, German Laika, hte Hebre Laika ni hpe atsawm chye ai wa re.Dai ten hta Mungkan ga na amyu laili laika hpaji hpe janmau kaba gup la lu hkra re ai masha marai 4 sha naw nga ai hta Ola Hanson gaw yawng hta ram dik htum re.Ga amyu language 40 daram hpe mung chye ai lam labau hta tsun kajai da ai.American Hkalup Sasana Ginjaw de sumtsan sasana bungli gun hpai na matu shi nan hpyi shawn ai hte Dr.Frank Peterson hpung up galaw nga ai Minneapolis mare na Bethlehem Sweden Hkalup Hpung kaw,1890 hta Hpung Up ta mara aya dang la ai .
1890 Dec.22 hta Manmaw du,1895 hta Kachin Laika galaw ngut sai, 1926 Aug. 11 hta Kachin Chyum Laika galaw shangut sai.
1927 March 27 hta Manmaw e galaw ai Sasana shang 50 ning hpring Ja Jubeli hta Sarakaba Damau Naw a lata e ap ya sai. Sara Kaba Ola Hanson anhte Kachin myu sha ni hpe chyum laika ap ya ai shaloi tsun ai ga gaw- Mungkan hta amyu 12000 nga ai hta amyu 480 ni gaw Karai Kasang a Chyoipra ai Chyum Laika ni lu la sai rai. Nanhte ni mung ya kaw nna gaw,Chyoipra ai Chyum laika lu la ai amyu masha byin tai manit sai law.Nanhte ndai Karai Kasang a Chyoipra ai Chyumlaika hpe hkap la nhtawm hkan sa,madat mara nga yang gaw ,ndai Karai Kasang a Chyoipra ai Chyum laika hta rawng ai hte mare ,Karai Kasang kaw na tsaw ra matsan dum ai Chyeju,htani hta na nhtum nwai ai asak wenyi,sut gan hpaji byeng ya lam hte ,nanhte ya yang kaji kadun, nchye nchyang, n kung n hpan, matsan mayan rai ndan nleng ai amyu rai tim, ya htawm hpang de gaw nanhte galu kaba mayat maya gumja gumhpra law htam wa, sut su nga mai chye chyang kung hpan gumring gumrat,sumnung shingdi teng man kang ka,sadi sakha, nden marai,share shagan magrau grang let masha law law ni hpe lam chye woi awn ai, amyu byin tai wa na manit dai law.
Sara Kaba hpe shagrau shaa ai lam:
Kachin Literature hte Dicttionary gyin shalat ya ai majaw English Hkawhkam George V gaw ,Kaiser-i-hind ngu ai Ja dazik hte shagrau lekmat ,Rangoon Govenor wa Harcourt Burtler wa mung gumhpraw ban hte shagrau lekmat,Lashio Ayebeng H.A Thornton wa mung,RS.500 hte sanat kumhpa jaw shagrau ai lam labau hta galaw lai wa sai.1915,DEC .22 hta e Namhkam sasana nta e,Sara Seng Li,Sara Lashi Naw ni hpe shaga la nna Kachin ni kaw sasana sa galaw ai 25 ning hpring Gumhpraw Jubeli kaji galaw ai hta Sara Lashi Naw gaw Sara Hanson hpe Gup Du Ru kumhpa jaw sai.Sara kaba Hanson gaw shi n gup ai sha New York mare na madun gawk htingnu e tawn da ya na re.Kachin ni USA du ai shaloi mu lu hkra tawn da ya na nga nna hkap la sai re.Shi hpe chyeju dum,myit dum ai hku nn Manmaw Roberts Sasana Wang e,Hanson Hka Htung langai mi galaw da sai.Ya ten hta dai hka htung gaw Manmaw Ginwang rung maku kaw re.Yawng a matu grai akyu rawng ai ntsin hpe htai hka htung kaw nna lu mai ai. IDPs ni dai hka htung na ntsin hte jai lang nga ma ai.Sin Lum Pangmu mare hta mung Hanson Masat Nawku Htingnu gaw gap tawn sai.Ya ten hta Majan nhpan byin mat ai majaw kasi katsang she rai mat sai.Mung pyaw ai shani bai gaw shatsawm la ga.
American Mungdan,Oakland,Nabraska mungdaw e Sara Kaba a lup dinng lup wa hta shakap da ai ga si ni gaw- Ola Hanson,June 25,1864-Oct.17,1929; Missionary to the Kachins in Burma 1890-1929 ngu ka masat da ai.Ya dai ni gaw mau hpa Karai a chyeju hta anhte Kachin ni mung USA de KBC Church ni hpe bai gaw de lu saga ai re.KBC Buga hpung 11 du hkra rawt jat wa saga ai hta Taxes Mungdaw ,Huston Myo Kaba hta mung Sara Kaba Hanson a mying shing teng hte Hanson KBC hpe May ,5, 2013 kaw nna Hung de hpang sai re.Ya ten hta Sara Dure Zau Hkawng ( Amu Madu = KBC, USA ) hte Hpung Kongsi ni woi awn ai hte Hpung masha ni lam shagu hta grai rawt jat su hprawng wa sai hpe mu mada lu nga ai law.
by-Lagwi Kasha, Ref.KBC Labau Laika


text:
Friday, November 9, 2012
Tammy Duckworth:Magrau grang ai Myu Shayi
Tammy Duckworth gaw Thai – American amyu sha rai nna .2012 US Mungdan Ra Lata poi hta Illinois mungdaw kaw na US House of Representatives lata hkrum ai wa rai nga ai.
US-Iraq Majan ten hta Black Hawk gawt nhtawm majan gasat lawm nga yang shi a hpyen pyenli hpe hpyen ni a rocket wa hkra mat ai hpang shi nan mung hkala hkrum ai raitim asak nsi ai sha majan kaw na asak bai lawt wa ai num hpyen ninghkring langai mung rai nga ai.
Num ni a atsam hpe madun mai ai ahkaw ahkang, masa, ginra hte shinggyim ahkaw ahkang hpe manu shadan ai shinggyim uhpawng ni hta law law mu lu nga ai. Anhte Jinghpaw Wunpawng labau hta mung "Lawhkum Ja Dim" "Sumhka Hkawn" zawn re ni nga lai wa yu sai zawn anhte a prat ban hta mung law law naw pru wa lu hkra anhte yawng lam hpaw, n-gun jaw ra ai.(Jinghpaw WP ni a labau hta Lawhkum Ja Dim gaw "Gumchying Gumsa dawm nna Gumlau Majan byin ai ten majan jaubu galaw wa yu sai Num Jau Bu re.)
Laika ndai ka ai ngai nan gaw Republican nre zawn Democratic mung nrai nngai US mungdan de n-gaw htawt wa ai (10)ning sha naw re majaw grai naw hkaja rana tai ai majaw Independent hku nna, ya du hkra naw tsap nga nngai. Republican ni hta ningra ai lam law law nga ai zawn Democratic ni hta mung ngai hkam la tawn ai makam masham hte ram ram nhtan shai ai policy lawm ai majaw Independent hte naw myit pyaw nga nngai.
Yu Maya Hpyen Magam gun Dingsa
Subscribe to: Post Comments (Atom)


text:
Gala mung India de KIO makyit mahkai sa ai lam.
18/10/1964 ya shani kaw n na, Vijarnagar kaw na Major Senar hte Capt, Larmar(intelgent) ni hte matut la lu na Chyau kang bum camp de bai wa sai. Dai kaw n na, Du kaba N chyaw Tang (kala ga hte English ga chye ai)Slg, N wawt La Raw (India de sa yu ai) yan hpe India de kyit hkai galaw na matu lit shatsam hkrum sai.
2/9/1964 ya shani Shatsam ai bungli United State Of America de laika sa na matu Lt. Waw HKyung Zau Ring ka ai laika hpe Mulashidi kaw na American Sara Kaba Ruby Mafa Moss hpe English hku gale la n na, 5/9/1964 ya shani Hkatsit capt kaw n na, Pungga Tu lum, Slg Nwawt La Raw hte Capt N Chyaw Tang ni India mung de lagaw lam sa mat sai. Sanit ya na ai hpang Sidilaw ngu ai Lisu mare kaba kaw
du wa sai. Lisu ni n gu dang mi jaw dat ai hpe n gu hpai mi hpra gun n na, Dayun hka hkan yu wa sai.Dai hpang 9 ya na hkra bum tawk lung yu, Dayun hka rap mai ai hkan rap rai ai shaloi sharaw ningba kaba langai mung man hkrum rai katut lai wa sai. Sharaw kaba mung hka garet let lai ai lam hpe anhte mung sharaw hkang hkan n na, India kata Kala hpyen dap Asam rifle ni nga ai shara hta 16/91964 ya shani jahpawt 6:00 AM hta Mayau ga kaw du wa lu sai. Dai shara PS ni mu n na, anhte masum hpe jahkring san jep hkrum sai. Miwa spy kun? Myen kun? Kadai re kun? Hpa galaw sa ai kun? Hpaga gas a ai kun? A myu myu san jep hkrum sai. Gara kaw na masha rai ta? San ai shaloi Ningru mare na magwi tam sa ai ni re. Ngu nna tsun dat ai. Shaloi ndai de shang dung mu ngu nna, san jep sai. Nre Major Sayna hte cpt: Lama ni hte matut nna shang ai re ngu sai. Nan hte a passport lawm ai kun? Passport traveling Document nlawm sai. Dai majaw grau sawk jep sai. Akrit akrat sawk jep ai shaloi, Du kaba Nchyaw Tang lang tawn da ai, Chyumlaika buk Kaang Kaw, nhkyi hte hkret bang da ai, USA de matut ai KIO tasik hte hkrak re ai laika, hpe mu sawk ai. Dai kaw nna du kaba Nchyaw Tang gaw, Gala ga ga nga ai kaw nna, English ga hte KIO laika hte tinang sa du ai lam hpe azin ayang sang lang dan ai hpang, India balik ni nta ndaw kaw na, nhku de shaga la nhtawm hpalap daw jaw sai. Hpalap lu let bai jahta ai shaloi, India asuya tsun dan ai “U Nay Win tsun ai, Myen mung kata tabung sha nga ai, KIA ngu ai nnga ai nga tsun ai.” Dai majaw nanhte hkring ra ai, ngu nna, Mayau ga kaw na hpyendap hkyuk hta kala hpyen ni hte rau laban bat mi rim rawg da sai.
Dai ten hta Dingwa Naw hte Pasi Kumhpai La mungdu yan sa nna, ahte Jing hpaw mare de tawn da ga, Jinghpaw uhpung re majaw anhte lit la lu ai. Ngu nna sa hkraw la ai. Raitim ndat ya ma ai. Lahta de PS ni hpe shana ra ai. Head quarter de shana ra ai. Bat mi na ai hpang asam rifle ni a lata kaw nna, Misaw Reserve Police (MSRP) ni, Leutanent langai hte hpawn, modo hte sa woi la ai. 6:00 AM kaw nna, 12:00PM du hkra modo hte hkawm sa nna, Second DC, ngu ai hpyendap kaba nga ai, HkunSa mare kaw du wa sai. Dai shara hta Nowkte Hkang labu shakrin ni hpe bang tawn ai, hkyuk htawng bang tawn sai. Dai hkyuk htawng gaw matsat shabat rai nna, grai manam shagram re. Asam Rifle ni a lata hta ap da sai hku re.
Hpang jahpawt nhtoi htoi sai kaw nna, anhte masum hpe laksan yupku hte bai hkrak bai htawt bang kau sai. Dai gaw 2nd class prisoner bang ai shara rai nga ai. Mali ya na ai hpang shale la nna, Second DC rung kaba, 8 htap ntsa de shaga la nna, bai san jep sai. Nay win tsun ai, Myen Mung hta tabung sha nga ai nga tsun ai. KIA nga ai lam hpe ya sha chye ai. India asuya san ai gasan kaba “ Nanhte Kachin ni Putau lu la sai kun? Hugawng Valley lu la sai kun?” Shaloi anhte rawt malan ai laning mi sha naw rai shi ai, nnan rawt malan ai re. Ngu tsun ai shaloi mi na second class prisoner gawk de shata 2 bai wa bang da sai. Dai hpang Du Kaba NChyaw Tang hpe hkrai laksan shaga la nna, Hpyen du ni hte rau hkawm let san ai lam ni galaw sai. De hpang December Christmas ni hta poi lamang ni sa lawm shangun sai. Lamang hta du kaba N Chyaw Tang English hku akyu hpyi woi awn ai lamang ni galaw sai.
Shata 3 na ai hpang hkyuk kaw na, shapraw la nhtawm, India Cpt: rang hku nna, rupia 280/- B-class madang hte maren ration budget htuk jaw sai. India hpyen dap, hpyen la ni hte hpawn rau gayau nga sai. Hkawm wa hkawm sa a matu Modo jeep langai laksan tawn da jaw sai. Breakfast hte hpawn jau jau daw jaw masai.
1968 ni hta Asam rile dap hpeMisaw Reserve Police (MSRP) dap ni bai galai nna, dai ni a lata hta bai ap ya sai. Dai kaw nna, Wut pat htawng, asin chyip re ai nsin htawng de bai shata (8) bai bang kau sai. Maja tsan shara pi nnga ai, pung langai hpra tawn da jaw ai. Shi laika hte playing card sha tawn da ya ma ai. Dai ten hta hkang kasha MA degree lu ai la langai mung htawng bang hkrum sai. Shata (8) na ai hpang, myit daw dan nna, hunger strige ngu ai, lu sha nsha nna rawt malan ai lam, K.K kaw apnawng akyu hpyi let (3) ya tup galaw sai. Si yang si mungdan a matu rai sai, ngu nna, K.K kaw myit shadik kau sai.
Dai kaw nna, Asam rifle kaw na, du kaji kajaw kawn nna, Cornel, hpyen du kaba madang sa nna, shat asawng jaw sha ai. Raitim nsha sai. N lu le wa jang gaw hpa mung nsha sai, ga mung nshaga sai. Si tim ngut sai ngu daw dan kau sai.
Matut na+++
India Asam Rifle kaw na Doctor kaba sa nna, anhte Marai 3 hpe shalawt dat ai lam


text:
GSM ngu ai hpa ta?
GSM ngu ai hpa ta?
Lungjung Moon
GSM(Global System For Mobile Communication) ngu ai gaw 2G(Second Generation) network lang ai mobile phone ni a matu European Telecommunication Standard Institute(ETSI) kaw nna hkrang shapraw galaw dat ai re. 2014 ning du ai shaloi gaw nbung hprinawn(mobile) matut mahkai lam ni a matu mungkan madang de du wa ai. Mungdan 219 hkan du hkrachyambra galaw hpang wa sai.
“GSM” ngu ai kunrai maka gaw GSM Wuhpung Wuhpawng ni madu ai re.
Labau
1982 ning European Conference Of Postal hta digital cellular voice telephone ni a matu sinna mungdan madang(European Standard) de du hkra madang shatsaw galaw hpang wa ai re. Telecommunication Administration (CEPT) gaw Special Mobile Committee hpe hpaw ninghtan nna Paris mare hte(Permanet Technical Support Group) hpe hkrang shapraw hpang wa ai. 1987 du ai shaloi, Sinna mungdan(Europe) 13 kaw na kasa marai (15) gaw Copenhagen mare hta shanhte sinna mungdan ni lapran cellular telephone system ni hpe madang shatsaw na shabra dat na matu shada chye na ai hku nna ta masat sen htu sai.
1987 ning febuary hta sinna mungdan(Europe) ni gaw shawng nnan na GSM Technical Specification hpe chye na hkrang shapraw hpang wa ai. EU mungdan mali hkringmang daju ni gaw shan hte a mungmasa lam ni hta GSM a madi shadaw lam la na hpe May shata hta Global Information Network hta ndau shabra dat ai. September hta gaw GSM a MOU ni sen htu sai. Dai Mungdan Mali gaw Germany, United Kingdom, France hte Italy ni re. 1989 shaloi gaw, Europe Special Mobile Committee (CEPT) gaw (ETSI) European Telecommunication Standard Institute de galai mat ai.
Mungkan ting hta shawng nnan GSM call gaw Harri Holkeri(Former Finnish Prime Minister) gaw Kaarina Suonio(Mayor in City of Tamper) hpe July 1, 1991 hta shaga ai call re.
1992 hta gaw Shawng nnan na Laika kadun(SMS) sa hpang ai re.
Pre-paid GSM hkrang hpe gaw 1996 hta shachyen hpang dat nna 1998 ning du ai shaloi gaw masha 100 million jan jai lang taw nga sai. 2001 ning hta UMTS(W-CDMA) network hpe shachyen ya nna 3G technology hpe lang hpang ai. 2002 ning hta gaw shawng nnan na Multimedia Message (MMS) hpe lang hpang ai re.
“GSM” Wuhpung ni gaw 2010 ning aten hta Mungkan mobile gatlawk a tsalam shadang 80 hpe lu jum tek da sai. Mungdan ginra (212) na masha wan 5 ram mung jailang taw sai.
GSM ngu ai gaw 2G madang re. GSM kaw gaw 3G Shing n rai 4G technology n re.


text:
KCCM 2013 NING CHYEJU DUM POI
Malaysia du Jinghpaw Wunpawng Catholic Hpung (KCCM) Masha ni a mangai ta Chyeju Dum Hkungga hpe Manau hte ka nna, Wa Karai Kasang kaw 24 November 2013 hta St John Cathedral, Kuala Lumpur kaw apnawng hkam la lu saga ai.
YESU HPANG HKAN AI NI YAWNG A KANU NAWKU HPUNG
De Madu hta Tsaw Ra ai Hpu Nau Ni e,
Dai ning anhte ni a "Kamsham Ai Lam a Shaning" (Year of Faith) hta anhte a nawku hpung gaw Christian ni yawng a Kanu Nawku Hpung re ai lam hpe Vatican Council II hta anhte a Naw Ku Hpung hpe grau nna chye na lu wa na matu masat da ai lam hta mu lu nga ga ai.
Nambat langai hku nna tsun ga nga yang, kanu gaw shinggyim prat hpe shangai ya ai. Ma hpe kan kata e shata jahku hpai da nhtawm, shangai chying hkai ya ai. Nawku hpung mung ndai zawn rai nga ai. Makam Masham hta anhte hpe Nu Maria Madu hpe shangai ya ai zawn shawng nnan shangai ya ai. Nawku hpung hte Nu Maria gaw anhte ni a Kanu ni rai nga ai. Nawku hpung hpe tsun ai ni yawng gaw Nu Maria hpe tsun ai rai nga ai. Kamsham ai lam gaw shinggyim masha a tinggyeng lam rai nga ai. Hkristan ni gaw zinglawng kaw e nga ai ni nrai. Chemical Laboratory kaw e sha-ngai la ai ma zawn, ti nang na ti nang byin wa ai Hkristan ni nrai nga ai. Makam Masham ngu ai gaw nawku hpung kawn na Karai Kasang jaw ai kumhpa langai mi rai nga ai. Nawku hpung anhte ni hpe kashin kamun, kalang bai shangai, ya ai a marang e, Hkristan ni anhte tai wa ai rai nga ai. Nawku hpung gaw gaja nan Madu hpe kam sham ai ni a Kanu nan rai nga ai ngu nna mung chyum daw ndai kaw tsun da nga ai (De moribus Ecclesiae, I, 30, 62-63; PL 32, 13-36). Anhte ni na anhte ga san san ga: Na a nawku hpung hpe gara hku mu a ta? Masha langai hku nna shangai ya ai kanu kawa ni hpe chying hkai ya ai ni hku nna mu ai zawn, Hkristan hku nna shangai ya ai Nawku hpung hpe mung chying hkai ya ai hku nna mu ai i? Nkau mi chyawm gaw ‘re’ ngu nna tsun na rai tim, nkau Hkristan ni chyawm gaw malap nga na nhten.
Nawku hpung gaw anhte Hkristan ni a Kanu ngu nna tsun lai wa sai hte maren, Nawku hpung a Kanu mung anhte Hkristan ni rai nga ga ai. “Nang”, “Ngai” ngu ai gaw nawku hpung a hkum hkrang chyen ni rai nga ga ai. Saint Jerome gara hku tsun da a ta nga yang: “ Nawku hpung gaw laga nrai nga ai; shi a hpang hkan ai ni a wenyi ni sha rai nga ai” ngu nna Ps 86: Pl 26:1084 hta tsun da nga ai. Nkau mi tsun nga ai hpe na na re: “Karai Kasang hpe kam sham ai, tim, Nawku hpung hpe gaw nkam sham ai” nga nna tsun ma ai. Gaja nan nga yang anhte ni yawng nan gaw “Nawku Hpung” nan rain ga li tai: Wa Sarabyin kawn, nnan sha shangai nna, gashin gamun hkam ai ma chyangai du hkra gaw “Nawku Hpung” nan rai nga ai. Anhte ni yawng gaw makam masham a Kanu hku nna shaga la hkrum ai ni rai nga ga ai. Makam masham lam hpe hkaw tsun gat hkai na sara/ saranum ni rai nga ga ai. Ya dai ni du hkra tinang gaw Hkristan langai hku nna, gara madang hku nna, gara madang kaw tsap nga taw ai kun? “Nawku hpung hpe tsaw ra ai” ngu nna azim sha tinang na tinang pat shingdang nga ai wa rai kun? Shing nrai, shinggan le nna, yawng hpe, manang wa hpe, amyu ni hpe Kabu Gara shiga gat hkai ai wa rai kun?, myit sawn yu nga ga. Anhte ni yawng gaw Madu a ninghtoi hpe mungkan ga jut shagu, shara n ngam hkra, Nawku Hpung a Kanu tai ai shangai chying hkai ai lam ni hta shang lawm ga ngu yawng hpe numhtet dat nngai law.
Matut nna hkum tsup ai hku ndai kaw mai hti la ai: http://www.ewtn.com/vnews/getstory.asp?number=126773
KCCM HPUNG MASHA NI A 2013 WUSAWK
KCCM Magam gun ni woi awn let, KCCM Hpung masha ni hte rau, August (4,5) ya shani hta Cameron Highland de sa nna myit sumru wusawk hte hkring sa la ai lam hpe galaw lai wa saga ai. Cameron Highland de August (4) ya jahpawt hkying (8:00 AM) ten ram hta rawt nna Cameron Highland de shani hkying (12:30 PM) ram hta du shang wa ai. Cameron Highland de du shang wa ai shaloi San Joseph Ginwang up Wa Jau Eugine kaw kabu gara ai hte hkap tau hkalum la lai wa sai. Shana de hkying (5:00PM) ten hra Chyoi Pra ai Missa Hkungga hpe Wa Jau Eugine kawn Jinghpaw Ga hku nawng ya lai wa sai, KCCM Hpung masha ni mung Jinghpaw Htunghking Htawng, Shup Sheng ni hte Nawku Mahkawn lai wa sai. Matut nna shana daw hta Nu Maria sumla hpe Nawku jawng grup yin hpai shinggrup nna akyu hpyi ai lam hpe mung galaw la lu saga ai. Shana de hkying (10:00 PM) ten ram hta Nawku Jawng ndaw pa hta Wan Jang Jang nna Wa Jau hte rau KCCM hpung masha ni shada shachyen shaga ai lam, ginsup pyaw chyai ai lam, yu ngwi mahkawn ni hte ka manawt ai lam ni hpe galaw lai wa sai.
August (5) ya jahpawt hkying (7:30 PM) ten hta Sara Paul Kaiji Naw Naw kawn woi awn let, akyu hpyi myit sumru ai lam, Rosary hti ai lam ni hpe galaw la lai wa sai. Dai hpang hpung masha ni kawn manap shat hpe jawm sha la let Cameron Highland a mying gumhkawng ai, Nampan Sun, Namsi sun, shat mai shatmaw hkai sun ni de hkawm chyai lai wa sai. KCCM hpung masha ni kawn San Joseph Nawku jawng de bai wa nna shani shat ni hpe jawm sha lam nhtawm Wa Jau Eugine kawn shaman ya ya ai hpe hkam la let bai nhtang wa sai lam, wa lam hta Hpalap sun, Hkarum ni hkan mung hkawm chyai nna KL de bai nhtang wa saga ai. Shana de hkying (8:15 PM) ten ram hta KL St. John Nawku jawng de a ngwi a pyaw hte bai du wa lu sai. Ndai Cameron hkun lam hta KCCM hpung masha ni yawng marai (63) tup shang lawm lai wa sai.
TSAW RA MYIT HTE SENG AI CHYUM DAW NI
1 Corinthians 13:13
Makam masham, myit mada ai hte tsawra ai myit ngu ai lam masum rai nga ai, rai timung, dai hte hta grau kaba ai gaw tsaw ra myit rai nga ai.
Romans 13:10
Tsawra ai gaw htingbu wa hpe n hkru n hkra galaw yu ai nrai, dai rai nna tsawra ai gaw, jep ai tara a shatup shadik ai lam rai nga ai.
Romans 12:9
Tsawra ai myit hta saw tai n lawm u ga, u hkru n hkra ai hpe matsat nga mu, mai kaja ai hta manoi nga mu.
Mark 12:31
Na a htingbu wa hpe, na a hkum hte maren nang tsawra lu na ndai rai nga ai.
Luke 6:31
Masha ni nanhte hpe hkan galaw na, nanhte tsaw myit dai hte maren, nanhte mung dai zawn shanhte hpe hkan galaw mu.
Luke 6:35
Dai rai nna nanhte gaw nanhte a hpyen ni hpe tsawra mu, shanhte hpe kaja ai hku galaw mu, myit hpa mung n ru ai sha hkoi shap ya mu, shingrai jang nanhte a shabrai kaba wan a hte, Tsaw htum ai Wa a kasha ni mung nanhte tai na marin dai, kaning rai n me law, shi gaw chyeju malap kau ai ni hte, n hkru n hkra re ai ni hpe malawm magawm di mu ai.
1 Corinthians 13:4-8
Tsawra ai myit gaw galu kaba nga ai, sumnung shingdi nga ai, tsawra ai myit gaw manawn masham n nga ai, grang ai ga n tsun ai, gumrawng gumtawng n rawng ai, n se n sa n galaw ai, tinang a akyu n tam ai, sin pawt la htet n nga ai, mara n tam nga ai. N ding n man ai hta n kaba ai sha, dai teng man ai hte rau kabu gara nga ai. Yawng mayawng hpe myit mada nga ai hte yawng mayawng hpe shakut sharing nga ai. Tsaw ra ai myit gaw galoi mung htak chye ai n rai.
1 Peter 4:8
Mahkra hta n-ga, nanhte shada da tsawra ai myit makyit rawng nga mu, kaning rain me law, tsawra ai myit gaw yubak mara law law hpe magap da lu ai.
1 John 4:18
Tsawra myit hta hkrit kang ai myit n rawng ai.
John 15:13
Jinghku wa a matu tinang a asak nawng kau hkra tsawra ai myit hta, grau kaba ai tsawra ai myit gaw kadai hta mung n rawng nga ai.
Colossians 3:14
Dai nlang hte a ntsa e hkum tsup re ai makyit sumri ngu ai tsawra ai myit hpe kathap hpun nga mu.
1 John 4:8
Tsawra myit nrawng ai wa gaw, Karai Kasang hpe chye chyang wu ai nrai, kaning rai nme law, Karai Kasang gaw tsawra ai myit rai nga ai.
Matthew 22:37-39
Yesu gaw, Dai Madu, na a Karai Kasang hpe, na a myit kraw lawang mahkra hte, na a myit masin mahkra hte, na a myit mang mahkra hte nang tsaw ra lu na ndai, nga nna hkang da ai ga gaw, grau kaba ai hte shawng na ga mung, rai nga ai. Hpang na ga mung dai hte bung nga nna, Na a htingbu wa hpe, na a hkum hte maren nang tsaw ra lu na ndai, nga nna rawng nga ai.
Psalm 18:1
Nye a n-gun Karai Kasang e, ngai nang hpe tsawra nga nngai.
Sara Paul Kaiji
ကက္သလစ္အသင္းေတာ္အေၾကာင္း တစ္ေစ့တစ္ေစာင္
သမုိင္းေၾကာင္းကုိ ေလ့လာတာဟာ ေနာင္တစ္ခါမွာ အလားတူအျဖစ္မ်ိဳးကုိ ေရွာင္ရွားႏုိင္ဖုိ႔ပါ။ ``သမိုင္း တစ္ပတ္လည္တယ္´´ (History repeats) ဆုိတဲ့ ဆုိရုိးစကား ကလည္း ရွိတယ္ မဟုတ္လား။
ခရစ္ယာန္ အသင္းဂုိဏ္ေပါင္း ၃၃၈၀၀ ရွိတယ္လုိ႔ (၂၀၀၁ ခုႏွစ္ထုတ္၊ ဧၿပီလ၊ သင္းကြဲခရစ္ယာန္ထုတ္ ``ကမၻာေပၚရွိခရစ္ယာန္မ်ားစြယ္စုံက်မ္း´´ မွာေဖာ္ျပထားတာေတြ႕ရတယ္။
အဲဒီလုိ မ်ားျပားလွတဲ႔ အသင္းဂိုဏ္းေတြထဲက စစ္မွန္ေသာ အသင္းေတာ္တစ္ခုတည္းရွိတယ္ ဆုိတာကုိ သိနားလည္ဖုိ႔၊ ေရႊးခ်ယ္ႏုိင္ဖုိ႔အတြက္ အသင္းေတာ္သမုိင္းအေၾကာင္းကုိ နည္းနည္းပါးပါးေတာ့ သိထား၊ ေလ႔လာထားဖုိ႔ လုိပါလိမ့္မယ္။
``သင့္အားငါဆုိသည္မွာ သင္သည္ေပတရုျဖစ္၏။ ဤေက်ာက္ေပၚတြင္ ငါ၏အသင္းေတာ္ကုိ ငါတည္ ေဆာက္မည္။ ထုိအသင္းေတာ္ကုိ ငရဲ၏တံခါးတုိ႔သည္ မေအာင္ႏုိင္ရာ´´ (မာေတဦး ၁၆ း ၁၈)
(အသင္းေတာ္ဟာ တစ္ခုတည္းျဖစ္တယ္ဆုိတာကုိ သိနားလည္ႏုိင္တယ္။ ဘာေၾကာင့္ဆုိ `အသင္းေတာ္´ လုိ႔ အနည္းကိန္းကုိပဲ သုံးထားပါတယ္။ `အသင္းေတာ္မ်ား´ လုိ႔ သခင္ေယဇူးက သုံးႏႈန္းထားျခင္းမရွိတာကုိ ေတြ႕ရလုိပဲျဖစ္တယ္။)
သခင္ေယဇူးသည္ ကက္သလစ္ အသင္းေတာ္ႀကီး တစ္ခုတည္းကုိသာ (မာေတဦး ၁၆ း ၁၈-၁၉) တမန္ေတာ္မ်ားအားျဖင့္ (မာေတဦး ၁ း ၁၅) တည္ေထာင္ခဲ႔ပါသည္။ (John 14:16-17)
ကက္သလစ္ အသင္းေတာ္သည္ က်မ္းစာတစ္ခုတည္းကုိ လုံးလုံးလ်ားလ်ား ယုံၾကည္မႈမထားေပ။ က်မ္းစာႏွင့္အတူ ေရွးထုံးစဥ္လာ (ေရာမ ၁၀ း ၁၄) ကုိလည္း ယုံၾကည္လက္ခံပါသည္။ အသင္းေတာ္ရဲ႕ သမုိင္းကုိဖတ္ၾကည့္လွ်င္ ဆင္းရဲသားမ်ား၊ ခုိကုိးရာမဲ႔မ်ားႏွင့္ေရာဂါ အမ်ိဳးမိ်ဳးခံစားေနရသူမ်ားအတြက္ မိမိတုိ႔ရဲ႕ အသက္ကုိ မေႏွာေျမာဘဲ ေပးဆပ္ခဲ႔ၾကတဲ႔ သူေတာ္ျမတ္ (Saints) ေတြ မေရတြက္ႏုိင္ေအာင္ရွိပါတယ္။
အဲ႔ဒီသူေတာ္သူျမတ္ေတြဟာ က်မ္းစာကုိ ဘယ္ေလာက္ထိ တတ္ကၽြမ္းတယ္ဆုိတဲ႔အခ်က္ အေပၚမွာ မမူတည္ဘဲ က်မ္းစာရဲ႕ သြန္သင္ခ်က္ေတြအေပၚမွာ ဘယ္လုိအသက္ရွင္ ေနထုိင္ခဲ႔တယ္ဆုိတာကုိ ဘ၀နဲ႔ ရင္းၿပီး သက္ေသထူျပခဲ႔တဲ႔ အာဇာနည္ေတြပါပဲ။
ဂမုန္း(မုိးေမာက္ၿမိဳ႕)
JET AI NAWKU HPUNG MASHA
Nawku hpung hta, mying jahpan sha bang da ai rai yang, nawku hpung masha ajet tai sai kun? Shing nrai, nawku hpung kata na, Sacramentu ni hpe, hkam la jang she, nawku hpung masha ajet teng teng tai lu na kun? myit yu na lam ni nga nga malu ai.
Jawng mying bang da ai hte sha, jawngma tai sai ngu nna, ntsun lu nga ai. Kaja wa jawng lung, jawng sa yang she, jawngma tai wa ai rai nga ai. Dai hte maren sha, anhte Catholic hpung mashan ni mung, nawku hpung jahpan hta mying rawng nga sai raitim, nawku jawng gaw nsa, tinang a ting kyeng bungli ni hta sha noi rawng taw nga ai rai yang, Catholic hpung masha ajet ngu nna tsun na matu yak na rai nga ai. Nawku jawng sa, kyu hpyi hpawng sa ai hte, nawku hpung a magam lam ni hta, shang lawm gun hpai yang she, nawku hpung masha ajet tai wa na rai nga ai.
Bai, jawng lung jawng sa galaw ai hte sha mung, san poi awng wa ai baw nrai nga ai. Jawng laika galaw ai hte laika hti shakut yang she san poi awng nna, hpaji chye ai jawngma tai wa lu mai nga ai.
Dai hte maren sha, nawku hpung kata na Sacramentu ni hpe, hkam la lu sai majaw sum sing mungdan shang lu sai ngu nna nmai tsun nga ai. Nawku hpung kata na, hkan sa ra ai tara ni hpe htep lahti hkan sa ai, Karai Kasang a asak hkrung ai mungga hte maren sak hkrung nga sa ai hte, masha ni a matu akyu pru manu dan ai hku nna nga sa yang she, sum sing mungdan du ai baw rai nga ai.
Dai ni anhte a nawku hpung masha nkau mi hpe bai yu dat ai shaloi, mying jahpan sha bang da nna, nawku jawng nsa ai hpung masha ni, nawku hpung a shamu shamawt ai lam hta, nshang lawm ai hpung masha ni, Karai Kasang a mungga hte maren, mai kaja ai asak aprat hpe nhkawm sa ai hpung masha ni grai nga nga ai.
Ndai zawn re ai hpung masha ni gaw, mying gun da ai hpung masha ni, mying hkam la ai ni sha rai nga ai.
Nawku hpung masha ajet tai na matu, kyu hpyi nawku jawng sa ai hta shakut ra ai. Nawku hpung magam lam ni hta shang lawm ra ai. Karai Kasang a mungga hte maren asak hkrung nga sa ra ai. Dai rai yang rai she, jet ai nawku hpung masha tai wa nna, sumsing mungdan de mung shang lu na rai nga ga ai.
Subscribe to: Posts (Atom)


text:
Author: JIng Hpaw IT Hpaji | at : 10:42 PM | | 0 comments
Mozilla gaw menu bar ni mat ai lam
Author: JIng Hpaw IT Hpaji | at : 7:19 AM | Category : LAGA HPA JI | 0 comments
matut hti ga
An hte ni kalang lang mozilla kaw na menu bar ni hta nga navigation toolbar ni mat mat chye ga ai sha loi an hte ni hpa n chye di mat ai sha mozilla hpe ma nan bai mara chye ga ai.
Line htap la hkawng ga law na
Author: JIng Hpaw IT Hpaji | at : 6:51 AM | Category : EXCEL | 0 comments
matut hti ga
Text nga na ntsa kaw ya mu lu ai hte maren sa click dat u sha loi shi dai kaw line pyu wa na ra ai. Matut na ngamai lahkawng maga yen hpe gaw la ga line hte galaw na nga yang gaw Style kaw na matu ra ai line hpe bai click na Text nga shara kaw bai sa click dat u
Ya an hte ni Excel kaw line hpe htap lahkawng galaw ai hpe bai di chyam yu ga.
dai hpe di na matu gaw grai loi ai hku re madu ra ai row hte column ni hpe select jaw nna dai madu select jaw tawng da ai kaw left click jaw na format cells hpe click dat u.
Sha loi shi box langai mi by wa na ra ai
Dai kaw anhte ni gaw Number hpe shawng mu lu na ra ai dai kaw na Border hpe click dat u.sha loi shi Border na box bai galai mat na ra ai.
Dai kaw an hte ra ai line ni hpe ma lata la sai hku re. line htap lahkawng hta n ga na line htat ai ni a myu myu nga ai hku re.dai kaw an ma du ra ai hpe lata la na
Text nga na ntsa kaw ya mu lu ai hte maren sa click dat u sha loi shi dai kaw line pyu wa na ra ai. Matut na ngamai lahkawng maga yen hpe gaw la ga line hte galaw na nga yang gaw Style kaw na matu ra ai line hpe bai click na Text nga shara kaw bai sa click dat u
Hta n ga na dai line ni hpe color ma mai galai ai hku re. dai hpe galai na matu gaw Style na lawu kaw na Color nga ai box kaw click dat u sha loi shi color box pyu wa na ra ai dai kaw matu ra ai color hpe click na mi na Text nga kaw bai sa click dat u. ngut sai nga jang lawu na OK hpe click dat u. dai line kata kaw an row ni hpe langai mi sha galaw kaw na nga yang gaw dai line kata kaw na row ni hpe select jaw nna merge and center nga kaw click dat u.
Author: JIng Hpaw IT Hpaji | at : 11:04 PM | Category : SOFTWARE | 0 comments
matut hti ga
Excel kaw na freeze panes galaw ga
Author: JIng Hpaw IT Hpaji | at : 10:49 PM | Category : EXCEL | 0 comments
matut hti ga
An hte ndai freeze panes hpe ga law yu ga. Dai freeze panes ngu gaw ya ntsa gaw na mulu ai tsumla hte maren mying jahpan ni grai law taw ai sha loi an hte ni gaw ntsa kaw na ID No. nga ni hta hpe n kam sha mat ai sha mying jahpan ni hpe scroll hpe shajai na yu ma yu ai sha loi hkan e lang ai re.
Subscribe to: Posts (Atom)


text:
> Mali Yang Mare Makau Kaw Myen (10) Jan Hkrat
August 24, 2012 at 11:28 PM
August 23 ya hta Jinghpaw mung Myitkyina Manmaw lam ntsa Mali Yang mare Mali hka makau Pyada kawng kadawng kaw gangdau maga na yu wa ai myen asuya dap Hka-Ma-Ya (384-389) pawng hpawn dap ni hpe tinang KIA dap nawng daju pawng hpawn dap ni Bawm (4) lang hkap dem dat ai hta myen asuya maga na yawm htum marai (10) jan hkrat sum mat ai lam na chye lu ai. Hkrat sum mat ai myen hpyenla ni hta lahkawng kap Du (Bogyi) langai hte masum kap Captain (Bogyi) langai ma lawm mat ai lam na chye lu ai. Dai hpang myen asuya dap ni gaw hkrit nna majoi joi gap dumbre let Ja Pu maga de yu lai wa ai re lam na chye lu ai.


text:
1. Hkrat sum mat sai share shagan ni hpe myit dum let anhte a hpyen madung kadai re hpe dum ga.
2. Mung masa lam ladat n bung, hkawm sa lam n bung tim amyu bung ai annau ni Bandung bung nga ai majaw shadada n htailai ai sha madi shadaw myit hkrum mang rum rai sa ga.
3. Nawku makam bung, hkringhtawng bung, kaji kawa rum ai annau ni hkrang kaji kajaw shai ai hpe chyu nau hkum htailai, myit hkrum myit rum let Karai a man hta shadada tsawra let akyu jaja hpyi ra ai ten rai sai.
4. Hpung woi Sara ni, Hpung woi ningbaw ningla ni mung hpung masha ni hpe shadada hka bra na baw policy hkum shapraw, mungga hte ga hkum tsun, laika hkum ka, wenyi kung jat lam she hkaw tsun ga. Karai a myi man, amyu a myi man tau let shadada lachyen lahka ai lam n galaw ai sha yawng hpe zinlum ga, tsawra ga, gahkin gumdin let Karai a wenyi lam hta kung jat wa na mungga she Hkaw ga, akyu hpyi na lam she sharin ya ga.
5. Mung masa ningbaw ningla ni mung shadada myit hkrum ga. Ningbaw ningla shadada hpyen n shatai ga. Mung masha ni hpe myit shut shangun ai baw n tsun ga, n galaw ga. Lachyum n pru ai Myen hpyen wa a maw lanyet kaw aten n shama ga. Hpyen n gun, laknak n gun shagreng let Awngdawm Shanglawt de she woi anut na matu zai ladat shaw saga.
6. Kanu mungdan kata, mungdan shinggan nga ai Jinghpaw Wunpawng sha ni yawng shadada n bung ai hpe chyu nau n yu, shadada ahtu na hku chyu nau n azi ai sha myit hkrum lam hpe tam, myit rum lam hpe shakut, amyu lam hpe tau Karai a mungga hta machyu chyung let gahkin gumdin saga ngu yawng hpe saw lajin dat ai law.
ByJinghpaw Mazut
Matsing Hpa; Garan lachyen lahka ai baw "Comment" n ka lu na!


text:
Dai ni gaw UN Hkye La Garum Shing Tau hpung, Ning Tau Amu madu wa nan Laiza de sa du chyai sai hku re. Ma Pa Hka kaw na, Hpa majan mung n nga ai Hpa n ra ai Apyaw sha re ngu tsun na Ahkaw ahkang jaw dat ma ai da. Lai za du yang Sinat kaba nsen shangoi bu nna grai mau mat ai hku re. Myen ni Majan waw nga ai lam Hkrak sha mu mat na mat wa nu ai.
Dai DU Wag aw Anhte a masha kaba ni, Ningtau Ning Baw Kaba (2) Du Daju Gun Maw ni the hkrum shaga kau da ai the Hpyen yen dabang ni de sa gawan kau da ai. UN kaw na garum shing tau ai lam ni matut manoi jaw na re lam tsun kau da ai. American ni hpyen yen ni hpe garum na ni hpe, n dai UN Hkye La Garum Shing Tau hpung hku n na shalai ya mat wa na hku re hpe mung shana kau da ai. Wunpawng ni hpe adip a rip n gawn n sawn re lam ni grai dan dawng nga ai majaw, Mai gan de nga Wunpawng myu sha ni hpe garum shing tau mai gan sa ya ai lam ni mung lam grau hpaw wa na re ngu tak nga ga ai.
Dai DU Wag aw Anhte a masha kaba ni, Ningtau Ning Baw Kaba (2) Du Daju Gun Maw ni the hkrum shaga kau da ai the Hpyen yen dabang ni de sa gawan kau da ai. UN kaw na garum shing tau ai lam ni matut manoi jaw na re lam tsun kau da ai. American ni hpyen yen ni hpe garum na ni hpe, n dai UN Hkye La Garum Shing Tau hpung hku n na shalai ya mat wa na hku re hpe mung shana kau da ai. Wunpawng ni hpe adip a rip n gawn n sawn re lam ni grai dan dawng nga ai majaw, Mai gan de nga Wunpawng myu sha ni hpe garum shing tau mai gan sa ya ai lam ni mung lam grau hpaw wa na re ngu tak nga ga ai.
Ningtau Ning Baw Kaba (2) Du Daju Gun Maw hpe UN ni the arau sha Lai Za k aw mu ai majaw Myen gwi ni Anhte a ningbaw kaba ni miwa mung de hprawng shang ma sai nga n na shi ga shamawng ai hpe asan sha shing la kau lu sai hku re. Anhte a Ning Baw Kaba ni Anhte the rau rai nga ai sha re.
Myen ni gaw mana yutung kaw Ningsin Majan hpyen la mana maka the lung wa ma ai gaw anhte a kaduk shing ma du hkra nan re. Shi ga lu la da sai majaw A pyaw sha la la n na Wang gap shajoi shama kau sai. Ram ram nyam mat masai. Jau jau gap ai lam n galaw ai sha tat kwin de shang ma hkra hkalem bang la n na yaw jun ai hku re. N kau mi hpe gaw si nat gap na ten n nga na Dum hpyawt htau shajawng kau sai. Ya dai na de mung ning sin majan naw matut na hku shakut nga ma ai. Mahkra shajoi kau na hku masawn n nan the jun n na Jin jin la nga ga ai.
Dai ni mung n sharam ai myawk dum bang bu nga ma ai. Anhte maga na mung n sim n sa nan dum bang nga ga ai. Myen ni gaw mana maka wa dabak nga ai re majaw, hpa pyi nau n shading ra ai, Myawk hkrat shagu nan katut sha nga ma ai. Shan the na myawk ni gaw Hpun hta ya, hkai nu ni daw ya re myawk ni sha re majaw hpa n tsang ra ai.
Nga chyaw si ni Anai ni mung jaw sha ding yang re. Myen ni shani shagu hkru hkru kat kat sha nga ma ai. Nai sha mai lu sha shagu nam de gaw n shang gwi Lam n tsa kaw chyu kagat gat rai ma n na mahkra ngu na nan nan shajoi katut sha bu nga ma ai. Anhte hpe sat na nga n na rawt sa wa ai ni re majaw, shanhte anhte hpe rai n lu sat yang shanhte hpe shawng ma hkra lu sat kau hkra gyam tik tik re. Myu tsaw ni hpe wa Nai sha mai chyu shadu ai nga n na mara bai shagun wa? Manya mat sam masai she ngu ai. Nai sha mai n kam sha yang gaw hku sa mu le ngu FB kaw tsun jaw sai.
Lisu Rawang Ram ma ni N mawk htawng kaw rai nga ma ai da. Masha kaba ni hkan nga ma ai.
Samhkyeng ni na mung zuphawng kaba mung Monyin kaw galaw n na mung daw lu na matu n gun madun masu ma ai da. Myen hpyen la ni hpe madi shadaw ai majaw Mung dan ting n ju ai katut sha nga ma ai. Mung daw mung moi kaw na grai lang hpyi masai rai tim gadai n masat ya ai. Sam Saw bwa ni up ai shara Sam mung n re, Jinghpaw Du ni kaw kang bang ai the Sam Khai shu la n na Jinghpaw Du ni up ai shing wang kata e hpyi nga ai Sam ni re ai Lam, 1947 ning kaw Englik ni shang lawt jaw na matu san sagawn chyarang hta hlawm ai shaloi Khamdi, Hommalin na Sam ni du hkra Jinghpaw mung kaw she lawm na nga n na hkam la tamsat htu da ai ni yawng ya du hkra kyem da shajang ai nga ai hpe yawng chye da ga.
Samhkyeng ni na mung zuphawng kaba mung Monyin kaw galaw n na mung daw lu na matu n gun madun masu ma ai da. Myen hpyen la ni hpe madi shadaw ai majaw Mung dan ting n ju ai katut sha nga ma ai. Mung daw mung moi kaw na grai lang hpyi masai rai tim gadai n masat ya ai. Sam Saw bwa ni up ai shara Sam mung n re, Jinghpaw Du ni kaw kang bang ai the Sam Khai shu la n na Jinghpaw Du ni up ai shing wang kata e hpyi nga ai Sam ni re ai Lam, 1947 ning kaw Englik ni shang lawt jaw na matu san sagawn chyarang hta hlawm ai shaloi Khamdi, Hommalin na Sam ni du hkra Jinghpaw mung kaw she lawm na nga n na hkam la tamsat htu da ai ni yawng ya du hkra kyem da shajang ai nga ai hpe yawng chye da ga.
Samhkyen ni the Myen ni n tsen hkat bu nga ma ai. Samhkyeng ni hpe shawng lam de chyu sa shangun ai nga n na Tsun jaw wa ai majaw shabyi bye katut sha ma ai da. Tsun ai ga n madat jang gap shing te kau na ngu jahkrit ma ai da. Shan the a lapran Manghkang gaw grau kaba wan na hku re. Myen ni katsi ai ma jaw waw waw bu machyi bu nga ma ai da. Laiza de pyi a waw dai kap wa sai zawn zawn nga ai. Sadi mu.
Myen ni gaw sharam na lam n nga, gaya n su rai n na Hpyen hpung ning nan gawt bang tik tik rai nga ma ai. N kau mi gaw A yu rawng ai a hku kaw hka jaw bang ai the maren sha re, kade dat dat tim si na sha re, bai n htang wa na lam n mu ai nga nying madai bu nga ma ai da. MLA gaw Gidon n lu la yang dai de dat ai Tat yin mhu ni yawng Aya shayu kau hkrum na ngu jahkrit ai da.
Majan gaw matut manoi Laja tik tik rai nga ai. Myu tsaw ni mung shani shagu grau grau she greng grau grau she reng wa ai hku rai nga ma ai law
Anhte a Awng Padang, Yehowa Karai Kasang.


text:
Lai wa sai 6 ya (26.5.2012) shani MKA kaw Thein Zaw wa Mungmasa Zuphpawng woi hpawng ai da, Jinghpaw n re Myen salang ni du hkra, sakse ni law law madi madun nna,"Rap-ra tara n nga ai majaw kaning rai Simsa na lam n lu mai ai" ngu, tsun malawng shajang ma ai da. Ngan Seng langai chyu sha, myihprapwan hte seng nna, "KIA hpe myit hkra shagrawt kau ra ai; shaloi she, myihprap wan atsawm lu lang na re" ngu tsun ai da. Teng nga yang, myihprapwan jak jahten ai gaw shanhte myit magaw ai ni nan she re.
JIC+++read
GWI DAM NSEN
Yaw ai madu n nga ai gwi,
Kam ai hku wau di swi;
Pangwa manghkang sanglang ai,
KIO salang ni wa rai-------------da.
Dai laika shabra ai wa,
Myen a mayam teng rai na;
Rudi ruhpang n nga ai,
Wunpawng sai jet n rai ndai;
Gwi lagut daru ai---------da,
Nra lapau htim magra;
Gwi a lam loi tsun mayu,
Atsawm matsing da ga lu!
" Gwi maigaw uhtoiroi graw,
Bai la kau yang – mi na raw;
Gwi kaja gaw hki n sha,
Gwi mana gaw hkan kawa;
Agwi a nrung shamat,
Shantau mu jang mai kangat;
Gwi wa gwi sa lagaw shapu,
N chye yang hkum ka malu;
Gwi hte lanyau zawn hkum rai,
Manang wa hpe hkum jahpai;
Gwi manawn ningpau karau,
Wa manawn numhkaw shalau;
Gwi mung hkraw nna nyang taw,
Masha mung hkraw nna hpyen maw;
Gwi a hki mata n tsai,
N teng ai ga hkum shalai;"
Ndai ram nga jang matsing nu,
Myu tsaw myit she shagreng u;
Ya hpang de laika ka jang,
Ningka mying mung she ka bang;
Shanglawt Tsing zawn leng leng ka,
Manai makai hkum shaga;
Madang tsaw ai laika ngau,
Myu a matu manu grau;
Lachyum maka hkawn hkrang hkra,
Hti shawa hpe hkungga ra;
Nang agwi n rai teng yang,
Gwi nsen gaw n pru ang;
Myen a mayam hkum tai yaw,
Wunpawng asai manu tsaw;
Myit malai nu hpunau wa,
Kahkyin gumdin ga yaw ya--------.
Shanglawt Tsing
29.5.2012
Matsing ; ;"Miwa kaw na KIA hpe gap ai Myen, Miwa n re." Ngu ai ga baw hte ka shabra ai laika chyalam a Ninghkan, Shanglawt Tsing shagawp dat ai Ga Shagawp re.


text:
Yehowa Sakse Ni A Hpung Zuphpawng Ni
Anhte a zuphpawng ni a lam hkaja yu u. Nang hte ni ai shara hta galaw ai zuphpawng hpe tam yu u.
Anhte A Zuphpawng Ni Hpe Gara Hku Galaw Ai Kun?
Yehowa Sakse ni gaw zuphpawng ni hpe bat mi hta lahkawng lang galaw ma ai. (Hebre 10:24,25) Chyum Laika sharin ya ai lam ni hpe anhte a prat hta gara hku jailang mai ai hpe, masha shagu lung mai ai ndai zuphpawng ni hta hkaja ma ai.
Anhte a zuphpawng lamang law malawng kaw, shawa masha ni hpe mung shang lawm shangun ai majaw, laika sharin gawk hta bawngban ai hte bung ai. Zuphpawng ni hpang ai hte hpungdim dat ai hta, mahkawn hkawn nna akyu hpyi ai.
Yehowa Sakse n raitim anhte a zuphpawng ni hpe lung mai ai. Anhte hte rau lung na matu, masha shagu hpe saw shaga ai. Alu hta ai lam ni n-nga ai.


text:
Daw 5
Mungkan Ga A Matu Karai Kasang A Yaw Shada Lam Gaw Hpa Rai Ta?
1. Mungkan ga hpe Karai Kasang hpa majaw hpan da ai rai?
Yehowa gaw mungkan ga hpe, shinggyim masha ni a matu hpan da ai. Adam yan Ewa hpe, sumsing lamu hta nga na matu, hpan da ai nre. Karai Kasang gaw, sumsing lamu hta, lamu kasa ni hpe hpan da ngut sai. (Yoba 38:
Shawng nnan e gaw, Edin sun langai sha hparadisu re. Adam yan Ewa gaw, shan a kashu kasha ni hte, mungkan ting hpring hkra galaw ra na re. Aten na wa yang, shanhte gaw mungkan ting hpe atsawm sha hkang lu nna, hparadisu byin hkra galaw ra na re. (Ningpawt 1:
2. Ya aten hta mungkan ga gaw hparadisu hpa majaw n byin nga ai kun?
Adam yan Ewa gaw, Yehowa a ga n madat ai majaw, Edin sun kaw na gawt shapraw kau hkrum ai. Hparadisu mung mat mat sai, dai hpe bai lu hkra kadai mung n lu galaw ai. Chyum Laika hta “Lamu ga gaw tara nlang ai ni a lata e rawng nga ai” nga nna tsun da ai.
Masha ni a matu Yehowa a yaw shada lam n hpring tsup sana kun? N re! Shi gaw, chyahtum chyalai n-gun rawng ai wa re ai majaw, n lu galaw ai hpa mung n nga ai. (Esaia 45:18) Shinggyim masha ni a matu yaw shada da ai hpe, byin hkra galaw ya na re.
3. Hparadisu gara hku bai byin wa na ta?
Karai Mungdan a Hkawhkam hku nna, Yesu uphkang ai shaloi, mungkan ga gaw hparadisu bai byin wa na. Hara Magedon ngu ai majan hta, Yesu gaw Karai Kasang a lamu kasa ni hpe woi awn nna, Karai Kasang hpe gumlau ai ni yawng hpe jahten kau na re. Dai hpang Yesu gaw, Satan hpe shaning 1,000 gyit hkang da na re. Karai Kasang hpang de tsap nga ai ni gaw, Yesu lam matsun nna makawp maga ya ai majaw, asak hkrung lawt lu na. Shanhte gaw mungkan Hparadisu hta, htani htana asak hkrung lu na re.
4. Yakhkak jamjau ai lam ni galoi htum mat na ta?
Yakhkak jamjau ai lam ni hpe, Karai Kasang galoi jahtum kau na ta? Jahtum nhtoi ni wa yang, byin na “kumla” ni hpe, Yesu tsun dan ai. Ya byin nga ai mungkan a masa ni gaw, shinggyim masha ni hpe jahkrit nga ai. Dai gaw “mungkan ga a htum wa na” nhtoi hta, anhte asak hkrung nga ai hpe madun dan nga ai.
Yesu sumsing lamu kaw na mungkan ga hpe, shaning 1,000 uphkang ai laman hta, yakhkak jamjau ai lam ni yawng hpe, jahtum kau ya na re. (Esaia 9:
5. Htawm hpang na Hparadisu hta kadai ni nga lu na rai ta?
Karai Kasang a ga madat ai ni gaw, Hparadisu hta nga lu na re. (1 Yawhan 2:


text:
John Bevere gaw magrau grang ai hte sharawng awng chye ai wa re. Extraordinay, Satan a nga nshat (The Bait of Satan), The Fear of the Lord, Under Cover hte Eternity ngu ai dut kaja dik ai laika ni hpe ka shalat ai wa rai nga ai. Laika buk dai ni hpe amyu ga (60) jan gabyen da lu sai. Shi a Kasa (The Messenger) ngu ai TV kaw shapoi ai lamang hpe mungkan ting shapoi ya nga ai. Nawku hpung hte zahpawng kaba ni hkam ni gum hkawng ai sara mung rai nga ai. Shi a sasana magam gaw Karai Kasang a myit ra ai lam hpe hkannang hkansa mayu nna galai shai ai sakprat lu la na laika ni hpe ka shapraw ya nga ai. Ningrum ningtau Lisa mung mying gumhkawng ai laika ka sara num hte Karai mu gun rai nga ai. Shadang sha (4) kanam ni kashu ni hte rau Colorado Springs mare kaw ngwi pyaw kabu gara nga nga ma ai.
Magrau grang ai, myit sharawng awng ai. Myit kadun chye ai. Kanawn mazum lam hkrak ai. Atsam rawng ai. Mani shaga chye ai. Ndai gasi ni gaw Lisa hpe mungdan (200) jan TV hte shapoi ai “Kasa” lamang a ningtau lit hkam hkrang hpe grau tang du hkra hkrang shapraw ya nga ai. Hti hkaja ai ni galai shai na matu hte lawt lu na matu shi a laklai ai mahkrum madup ni hpe Karai Kasang a mungga hte kapyawn na sharin achyin ya lu ai. Tara rap ra ai hpe madi shadaw ai wa langai mi hku na shara shagu na yak hkak ai mang hkang mahtai lu la na matu masha law law hpe myit sharawt ai. Ningrum ningtau John Bevere, shadang sha (4) mauhpa kanam ni, tsawra na zawn re ai kashu ni hte pyaw pyaw rai nga nga ai.


text:
Zi Lahpai ni a hkrum zup nta dingshawng shang chyeju shakawn poi
“Zi Lahpai ni a hkrumzup nta dingshawn shang chyeju shakawn poi” hpe Nawngpung mare hta march shata 20 ya
kaw nna 21 ya du hkra lahkawng ya galaw la lu sai hpe chye lu ai. Dai poi hta mungkan shara shagu hta chyam bra
taw ai “” Aura Tang matu Zi Lahpai dum nta masha ni shada da zinglum makyit mahkai hkrum zup lu na matu
hte hpji ginlen la lu nna n-gun ban la lu na matu” yaw shada ai nga nna poi amu madu slg.Chinghtawng Zau Doi
hku nna tsun dan ai. Dai hta sha n ga ndai ginra hta shingra hkai rem ladat hpaji ni tatut hkaja la lu na matu (Organic Farm school) hpe mung hpaw sa wa na lam, makam masham amyu bawsang n-ging hka ai sha masha shagu sa du hkaja mai ai lam tsun dan ai.
Poi hta shara shagu de na Zi Lahpai amyu ni sa du shang lawm ai lam hpe mu lu ai. Zi Lahpai ni a dama ni hte
Zaiwa Htunghkring hpung Ginjaw kaw nna mung Shat lit sa du ai lam hpe mu lu ai. Poi hta sa du shang lawm
ai Lunghkang(လံုးခင္းေက်ာင္းတုိက္၊ ေက်ာင္းထိုင္းဘုန္းႀကီး) langai mi gaw “Ngai mung Zi Lahpai wa re, makam masham lam nbung tim, htunghkring hte amyu hpe tsawra ai lam gaw rau sha re,ndai poi hpe grai lawm mayu na sa wa ai , myit hta grai alum ala nga ai” nga nna shi a hkamsha lam hpe ma tsun dan ai.
Ya, Dai ni ten hta amyu bawsang law law ni tinang a amyu ni a hkrumzup poi ni hpe law law galaw wa ai hpe mu lu ai.
Dai poi hta du sa ai ramma langai mi mung “Grai kabu ai, amyu bawsang law law nga ai hta na anhte Zi Lahpai
ni mung ya na zawn re kalang bai ahkrum ara re hkrum zup lu ai majaw Karai Kasang a chyeju hpe shakawn ai
Jinghku jingyu ni hpe nhkrum hkat, n mu ga hkat tim ya ndai poi hta hkru la, mu la lu ai majaw mung grai pyaw
ai ” nga nna shi hkamsha lam hpe mung tsun dan ai. Raitim, nkau mi mung “ya na zawn galaw ai hkrak ai lam re
raitim ya na aten hta anhte(Kachin) ni yawng hte myit hkrum lam hpe shawng gawgap ra ai.
Anhte myit hkrum ai hpang, ya na zawn re poi lamang ni grai mai galaw ai” nga nna tsun ai ni mung nga ma ai. Dai lam hte seng nna ndai poi hta du sa ai ramma langai mi na ningmu gaw “Step by step sa ra ai, anhte amyu(Kachin) ni a myithkrum lam hpe shawng gawgap ra ai mung jaw ai, raitim amyu lakung ni a myithkrum lam hpe shawng gawgap na she amyu ting hpe myit ra ai” nga nna shi a ningmu hpe tsun dan ai.
Lungjung Moon


text:
Ahte a Share ninghkring hpyen du alat ni hpe ndai hku di sat hkrum ai wa
Shat lawt ni ndai hku sha zim nga sana i ???????
Masin nsi maroi nni ai . Ya mung tinang hte nseng ai zawn lu nga ai Wunpawng naw nga ma ai i ????
Hpa rai zim nga mai ai ma .
Mung shawa ni le .
KIA / KIO ning baw ning la ni le .
Myen gaw gaw ngwi gwi roi sat shama wa nga ai le .
Shang lawt ni naw zim nga na i .... Naw zim nga ging ai i ...
Nan hte jahta taw aio simsa lam gaw gara kaw akyu rawng ai ma ?
Akyu nrawng ai lam myen wa madun taw sai le .
HKai hkyi ngu na naw zim nga ma ta ???
SHut mat na re ngu aii ga baw lang na myen wa yawng hpe sat shama hkyen sai le taw ..
KIO salang ni tinang a jinghku kasha nlawm na zim nga ai i .
Ndai Hpyen du jawng ma ni yawng hpaji chye janmau gup ngut na sa du ai ni chyu re .
Wunpawng mung shawa yawng hte mung Tingnang a Jinghku ni nlawm na zim nga ai i ????
SHalat kata Myen SPY grai law rawng ai ngu ai hpe madun taw nga sai re .
Ndai ram majaw taw ai kaw Gap bun lu ai ngu gaw ang mat na nre .Dai hpyen du jawng kata kaw nan Myen SPY lawm nan lawm na re .( ေကအိုင္ေအ ဗိုလ္ သင္တန္းေက်ာင္း ထဲ မွာ ဗမာ စပိုင္ ရွိလို ့ အတိအက်ပစ္ႏိုင္တာ။)
Bai gap bun ga le bai anut ga le . Laknank kaba nlu na i ??
Gap bun ngut jang anhte mung shut mat na re sorry yaw ngu yu ga le .
WUNPAWNG ni zim taw magang Myen wa roi gwi magang re .
Shatlawt gai chyan ni mung hkai hkyi galaw nga ma ai ma
Tsa lu bam na nga ai i ? Num ma ni hte pyaw hkawm ai i ? Myen ni gara hku hkyen nga ai ngu pa nchye ai gaw jahkye hku gai chyan i ???Hkyi mata na gai chyan i ???
Ya hkrat sum mat ai marai (20 ) ngu ga
Dai ni kaw na bai kasha hkawng hpra shangai yang
marai (40 )
Ndai (40) kaw na kashu kasha hkawng hpra mayat ai ngu sawn jat yang
Marai (80) Dai kaw na bai mayat maya mat wa ai ngu sawn dat yang Wunpawng myu sha
(1000) Mun sen wan hkrat sum mat wa ai re ngu sawn la ra ai .
Marai (20) sha re ngu hkum sawn . Anhte a matu grai sum machyi mat ai ga re.
MATAI BAI HTANG GA ! WUNPAWNG MUNG SHAWA HTE KIO/ KIA ni e .


text:
New Zealand mungdan Wellington mare hta sha nu nga ai J.W sha ni hku na (WKCF) a Nawku hting nu shara nnan chyeju sha kawn hpawng hpe mani 4.7.2010 laban nhtoi hta North Porirua baptist church Withby hta angwi apyaw hte galaw la lu saga ai.
Ndai chyeju shakawn poi hta Auckland kaw sha nu nga ai J.W sha ni mung ngun myi alu rai sadu gabu chyeju shakawn lawm ma ai . Dai hta sha n-ga du sa ai sha wa masha ni hpe htung hkring kahkrang ,malu masha ni hte hkap hkalum la ai lam mung ga law ga ai. Ndai anhte hpe shara jaw ya ai ndai nawku hpung ni gaw myen mung de mung sasana galaw nga ai ni rai ma ai.
Lai wa sai ten hta gaw dum nta langai hpang langai gayin nawku ga ai re, bat sha gu shna de byan 1:00 kawn hpang ai , madu a ma ni hpe madu amyu ga hpe chye shaga ,tsawra makawp maga chye na matu hte wenyi lam hta grau na su hprang wa lu na matu yaw shada let hpaw nhtan da ai re.
Ya ten hta N.Z mungdan ting J.W sha ni gaw htinggaw 60 jan ram rai sa ga ai re.
Nawku Jawng shara nnan chyeju shakawn hpawng
New Zealand mungdan Wellington mare hta sha nu nga ai J.W sha ni hku na (WKCF) a Nawku hting nu shara nnan chyeju sha kawn hpawng hpe mani 4.7.2010 laban nhtoi hta North Porirua baptist church Withby hta angwi apyaw hte galaw la lu saga ai.


text:
NZ du J.W sha ni kawn Dai ni 27.7.2011 hta NZ asuya parliament rung shawng kaw ngun madun ai lam ga law lu sai. NZ ten 12:00 pm kaw na 1:00 pm du hkra galaw ai hta hpunau Hkang hte laga Myen mung masha ni, NZ Mung dan masha ni mung shang lawm ai hte masha yawng 100 ram sadu ai. Ndai ngun madun ai lam hta madung hku na dai ni na J.W sha ni hta byin nga ai mabyin ni hte hpyen yen tsin yam lam ni hpe NZ mungdan asuya kawn garum madi sha daw ya na matu madung hpyi shawn ai lam galaw ga ai. Seng ang ai asuya ni kawn mung parliament kata kaw ndai lam ni hpe issues langai hku na bawng ban mat wa na lam tsun sha na wa sai.
NZ du J.W sha ni ngun madun ai lam galaw
NZ du J.W sha ni kawn Dai ni 27.7.2011 hta NZ asuya parliament rung shawng kaw ngun madun ai lam ga law lu sai. NZ ten 12:00 pm kaw na 1:00 pm du hkra galaw ai hta hpunau Hkang hte laga Myen mung masha ni, NZ Mung dan masha ni mung shang lawm ai hte masha yawng 100 ram sadu ai. Ndai ngun madun ai lam hta madung hku na dai ni na J.W sha ni hta byin nga ai mabyin ni hte hpyen yen tsin yam lam ni hpe NZ mungdan asuya kawn garum madi sha daw ya na matu madung hpyi shawn ai lam galaw ga ai. Seng ang ai asuya ni kawn mung parliament kata kaw ndai lam ni hpe issues langai hku na bawng ban mat wa na lam tsun sha na wa sai.


text:
Auckalnd mare hta shanu nga ai Myen mung masha ni gaw maning Myen mung hta byin lai wa sai laru tsin yam a matu alak mi alu tam ai lam hpe galaw wa sai lam chye lu ai. Ndai lamang hpe Myenmung christan ganawn mazum hpung MCF (Auckalnd) kawn woi awn galaw ai lam chye lu ai.
Ndai lamang hpe Myen mung baw sang ni shang lawm ai htung hkring ka hkrang ni hte Myen mung na malu masha ni hpe dut let alu tam ai hku re anhte Jing hpaw ni mung htung hkring ka hkrang hte shang lawm sa ga ai. Sadu ngun jaw ai masha gaw tak sawn da ai hte jan hkra re ma jaw lek mat nlaw mat ai lam chye lu ai,MCF (Auckland ) ni hpe nawku jawng shara jaw ya ai ndai naw ku hpung gaw Myen mung kaw mung sasana galaw nga ai re lam chye lu ai.
Ndai lamang hpe Myen mung baw sang ni shang lawm ai htung hkring ka hkrang ni hte Myen mung na malu masha ni hpe dut let alu tam ai hku re anhte Jing hpaw ni mung htung hkring ka hkrang hte shang lawm sa ga ai. Sadu ngun jaw ai masha gaw tak sawn da ai hte jan hkra re ma jaw lek mat nlaw mat ai lam chye lu ai,MCF (Auckland ) ni hpe nawku jawng shara jaw ya ai ndai naw ku hpung gaw Myen mung kaw mung sasana galaw nga ai re lam chye lu ai.


text:
NZ Mungdan masha yawng laning mi hta n-galaw n-mai bungli lahkawng lang nga ai ,dai gaw hpa rai ta nga yang ahkying aten (time) hpe sit ya ra ai ,Sept jahtum bat hta shawng de hkying hkum mi sit ya ra ai ,bai na March shata hta kalang hpang de hkying hkum mi bai sit ya ra ai .Dai ni gaw nshung hkoi na ginhtawng ta de rai wa sai shani ten grai ga lu sai , jahpawt hkying 5 kaw nhtoi htoi ai sha na hkying 9 hta she nsin bai sin ai , dai majaw shana yup tung ten du hkra zaw zang hkawm ai ni gaw yup nhkru ai ten re ,ndai ten hpe daylight saving nga n-htawm masha law law wa grai pyaw ai ten re pang lai de nga dawn hkawm, shanju sha rai makau grup yin na nampu nam pan ni mung n-naw bai rawt rai grai pu tsawm ai ten re ,ndai ten ladaw ni hpe nz masha ni gaw grai manu shadan ma ai lam hpe mahkrum madup hku na shachyen ya dat ai .
Trump: No Salary for Me as President.
5 hours ago


text:
Gabu gara ai Hkrimast rai u ga ngu yawng hpe shakram dat ai .Anhte maigan mungdan hta du hkawm nga ai ni hkrismat hpe kabu gara ai hte galaw lu tim anhte a Mungdan Buga na sai daw sai chyen myu sha ni gaw ndai aten hta shani shana hkrit maja let sha sak hkrung ra ai ten mung rai nga ai law.
Mung maden myen asuya ni gaw anhte a buga de majan bai hpaw gasat wa ai gaw dai ni shata 7 de she rai mat wa sai, Ndai majan gaw galoi mi she zim mat na mung hkrak n chye lu ai. Majan a majaw duhtaw sai hkaw ai lam ni, yak hkak jam jau ai lam ni mung law nga ai, grau na gaw myen asuya hpyen la ni a shaing gyim ahkaw ahkng tawt lai ai lam ni gaw anhte a buga ni hta dik mat sai hku re.
shata 7 laman byin lai wa sai majan ni hpe bai yu yang anhte amyu sha ni a ntsa karai kasang a shaman chye ju ni mau na ram hkam la lu ai hpe mu mada ai. Myen ni mung shahte prat tup gasat wa ai majan ni hta ndai ram hkrat sum ai lam gaw nga na nre ngu kam ai. Bai anhte a shang lawt asuya mung ndai ram awng dang ai lam hpe rai nhkrum yu shi na re ngu kam ai, dai rai yang mahtai gaw hpa rai ta ? Myit hkrum ai lam re ngu mu mada ai.
Moi lai wa sai ten hta KIA / KIO ni shaning na na wa myen hte gasat lai wa sai ,n dai lang na majan ram mung masha ni madi sha daw shang lawm ai lam hpe n mu yu ga ai, dai ni gaw mung chying mung sha wa yawng nji ngu shang lawm ai majaw mau hpa shaman chye ju hpe hkam la lu sai. Ndai lam ni gaw KIO / KIA hte mung shawa gaw dai ni hka hte nga zawn ganawn ai hta sha n-ga woi awn nga ai Ningbaw ni a K.K a ntsa kam sham ai makam hte woi awn ai majaw mung rai nga ai, moi majan kade byin tim kadai wa mi majan dang na matu lusha gam akyu hpyi ai nga mung nna yu ga ai. Anhte a makam masham hte myit hkrum ai a majaw myen ni gaw anhte hpe nhtoi 10 hte sha myit kau na majan gaw shan hte myit ai hte wa shakap shai mat ai majaw ya dai ni gaw shan hte hku na she mung masa bawng ban ga nga ga pru wa ten du sai hku re.
Dai majaw dai ni anhte kaning re mung masa lam hpe tsun jahta na kaning re lam yan de rai wa na ngu ai gaw woi awn nga ai Ning baw ni tau na hkyen lajang da ngut na sai ngu mung kam ai. Myen ni gaw moi moi kaw na teng man ai ni nre hpe anhte labau hta chye chyalu rai sai ,lang hte lang mung hkrum sha yu sai, ya gaw shari mu ram sai anhte grai sadi maja let galaw ra ai. Myen ni a labau hpe yu yang moi English hpe gasat na matu Japan hpe sa pang la ai, Japan hpe bai gasat na matu Englisha hpe bai pang la ai, ngut jang labau kaw gaw shahte she ndan madu zawn nga na bai tsun , Mung dan a teng man ai labau ni hpe sha mat shamyit kau n-na shanhte mye amyu kaba masa hpe hkrang sha paw mat wa ai.
Dai ni na ten hta mung Myen gaw Miwa hpe kam dat Gala hpe pawng dat Amerecan ni hpe lama mi nga masu dat rai na nji ngu rai bu si nga ai, ndai zawn re mung dan kaba ni a lapan kaw mung masa gasup sha bu si nga ai ,gasup shut dat yang mung dan ting zang ayai mat na hpe gaw ndum ma ai kun? Ya ten na Jinghpaw hte myen a mung masa hpe yu yang mung KIO a mung masa gaw ntsa kaw rai nga ai, KIO gaw panglung gasa di hpe manat da ai ,myen gaw shan hte kada ai 2008 ning a gaw da tara hte rai wa mayu ai, kaja wa sha nga yang Myen mung hta rawt malan hpung ni law wa ai a npawt mung dai panglung ga sadi n-grin wa ai a majaw re, dai majaw dai ni mung dai panglung gasa di kaw sha sim sa lam hpe mai lu la na re, Myen ni panglung gasa di gaw prat nrai sai mi nga tim mahtai gaw dai kaw sha dik wa mai nga ai.
Dai majaw anhte wunpawng sha ni a teng man ai mung masa mahtai hpe daw dan hpa ran la na ten gaw dai ni rai sai,woi awn ai ningbaw ni mung ngang grin ai mung masa policy ni hpe tau hkyen da na sai ngu kam ai, anhte mung chying mung shawa ni mung woi awn ai ni a ga hpe madi sha daw hkan sa chye ai mung shawa masha tai ra ga ai, mai gan ga hkan e du hkawm nga ai ni mung madu a mung dan dum nta hpe bai wa gaw gap la na matu jin jin rai nga ra sai. Nang ngai lu ai atsam hte myit hkrum mang rum ai hte jawm shakut wa yang ai hte a awng padang gaw gade ntsan ai kaw rai sai , U lu mahka na hpungkun daw nmai byin ai lam shagu hta myit shing ran mu let rau sha jawm sha kut sa wa ai rai yang gade nna ai aten hta anhte a Sut Ngai Mung hpe madu la lu na gaw gala htum nshut rai sai law.
Yawng a ntsa Karai kasang shaman ya u ga.
Ten du Sai
Gabu gara ai Hkrimast rai u ga ngu yawng hpe shakram dat ai .Anhte maigan mungdan hta du hkawm nga ai ni hkrismat hpe kabu gara ai hte galaw lu tim anhte a Mungdan Buga na sai daw sai chyen myu sha ni gaw ndai aten hta shani shana hkrit maja let sha sak hkrung ra ai ten mung rai nga ai law.


text:
Sept 21 ya jahpawt 7:30 am ten, Sama Ginwang, Mali Ninghtawn kata na KIA Dap Nawng Dap Dung Masat (252) a Nhkram Gidon post hpe Myen asuya hpyendap Hk.L.Y. (50, 121, 260) hte Hk.M.Y. (381) pawnghpawm dap ni kawn n-gun 300 daram hte hpyen man masum hpaw let da sang laja lana htim gasat wa ai lam na lu ai. Myen hpyendap ni gaw Kagam, Nhkram hte Sama lam numshe maga kawn 60mm, 81mm, hte 120mm laknak kaba ni hte gap sharu bun nga ai lam mung shiga na lu ai. Lahkawng maga si hkala ai lam hpe hkrak n chye ai.
Myen Asuya hpyendap kawn ya ten gasat poi byin nga ai shara de Sept 20-21 lahkawng ya laman hpyen n-gun 200 daram jat bang ai lam mung shiga lu ai.
Sept 21 ya jahpawt aten, Nahpaw hte Kagam Bum kaw nga ai Myen hpyendap ni kawn KIA hpyen hpung ni nga ai shawng lam shara ni de laknak kaba gap nna jahte tam nga ai lam na chye lu ai.
Matut nna, KIA Dap Dung 2 ginra Lai Hpawng bum de mung Dingga Myen hpyendap kawn sinat kaba ni hte laja lana gap bun nga ai lam chye lu ai.
Kachin sub–state, KIA Masat (17) Dap Dung makawp maga ginra hta Sept 20 ya jahpawt 10 am aten, KIA hpyen hpung hte Myen hpyendap Dapnu (99) npu na hpyen hpung ni Shan Htung bum mayan hta gasat gala byin ai lam na chye lu ai. Myen hpyendap kawn Gang Ming Pang Hak maga de du shang wa ai majaw gasat gala byin ai re hpe mung chye lu ai.
Lai wa sai Sept (19) ya shani e mung KIA Masat (2) Dap Dung makawp maga ginra, Mung Ji mare na mungshawa marai (10) hpe Mung Ji Myen hpyendap de mara kata shaga woi mat wa ai lam buga shisawk ni shana wa ai.